Cara Mudah Buat Sup Tulang Tanpa Guna Rempah Sup & Sup Bunjut

Resipi sup tulang ini mudah sangat nak buat sebab tak perlu guna rempah sup ataupun sup bunjut tapi rasa tetap sedap kaw kaw!
Siapa yang suka menu simple macam ni bolehlah cuba masak nanti. Ikut je resipi hasil perkongsian oleh Hajar Mohd di bawah.
Resipi Sup Tulang Tanpa Rempah Sup & Sup Bunjut
Bahan utama:
Anggaran 2 kg tulang lembu. Boleh gunakan bahagian apa pun yang anda gemari samaada ekor, rusuk atau daging.

Kisar hancur 9 biji bawang kecil dan 25 ulas bawang putih. Jika tiada bawang kecil, boleh guna 300g bawang besar.

Bahan menumis hiris halus:

3 biji bawang putih
3 biji bawang merah
3 cm halia

Bahan rempah:

20 biji bunga cengkih
15 biji buah pelaga
4 batang kulit kayu manis
1 kuntum bunga lawang
1 helai daun salam

Cara-cara penyediaan:
1. Panaskan minyak masak. Tumis bahan menumis iaitu bawang putih dan bawang merah dan halia.

2. Masukkan bahan rempah.

3. Masukkan bahan kisar. Masak sampai betul betul masak. Kalau kurang masak, nanti kuah dia rasa tak best.

4. Bila bahan kisar dah garing, masukkan tulang. Reneh dengan api perlahan ½ jam. Kemudian masukkkan [email protected] air, kuatkan api. Bolehlah tambah air sehingga tulang tenggelam.
Masukkan 1 daun salam, reneh 1 jam atas api dapur biasa.

5. Apabila cukup 1 jam reneh. Masukkan lobak merah, carrot, gula, garam dan perasa.

6. Tumbuk biji lada hitam dan lada putih. Masing-masing sukatan satu sudu makan saja. Kalau tulang masih keras. Tambah sikit air dan reneh lagi 30 minit.

7. Lagi beberapa minit nak matikan api dapur, boleh masukkan tomato, daun sup, bawang goreng dan perahan limau. Hidangkan bersama sambal kicap.

Selamat mencuba!

Kredit: Hajar Mohd
Baca juga: Cara Buat Sup Ikan Gerenti Tak Hanyir, Hirup Panas-Panas Sedapnya!


Jom Buat Sendiri Tapai Pulut Untuk Hari Raya, Manis ‘Leting’ Kejadiannya!

Siapa suka makan tapai? Ramai yang suka makan, tapi tak ramai yang tahu cara buat tapai pulut homemade.
Kalau ada yang nak belajar, jom ikuti resepi tapai pulut yang dikongsikan oleh Rozie Mnor di bawah.
Rupanya ada petua supaya tapai supaya betul-betul menjadi dan elok kejadiannya.
Baca juga: Pulut Kuning Tanpa Santan Lagi Tahan Lama, Ini Cara Membuatnya!
CARA BUAT TAPAI PULUT HOMEMADE

Bahan-bahan:

1 kg beras pulut (basuh bersih-bersih sehingga jernih airnya. Rendam selama 2 jam)
Sebiji ragi
1 sudu gula
Daun pisang

Cara-cara:
1. Kukus pulut sehingga betul-betul masak.
2. Kalau pulut keras lagi, renjis-renjiskan air dan balik-balikkan pulut. Kukus lagi sehingga masak.
3. Bila pulut dah masak, sejukkan pulut dalam dulang dan ratakan.
4. Tumbuk sebiji ragi dan satu sudu gula (ini petua buat tapai manis dan tidak masam).
5. Tabur ragi atas pulut yang disejuk tadi dengan penapis teh.
6. Kacau-kacau pulut supaya ragi mesra dalam pulut.
7. Bungkus pulut dalam daun pisang atau masukkan dalam bekas kecil-kecil.
8. Simpan tapai yang dah siap dibungkus dalam tempat gelap contohnya kabinet dapur.
9. Buka selepas 2 hari, tapai dah masak dan boleh dimakan.
10. Kalau ragi cepat bertindak, tak sampai 2 hari tapai dah masak.

Kredit resipi dan gambar: Rozie Mnor
Baca juga: Menu Hari Raya ‘Popular’ Di Pagi Aidilfitri, Setiap Negeri Berbeza Juadah!


Cara Buat Tart Cadbury, Coklat Tak Cair Lepas Bakar. Ada Tips Supaya Warna Jadi Purple Menyala

Biskut Tart Cadbury sentiasa menjadi pilihan ramai setiap kali Hari Raya Adilfitri. Ramai yang memilih untuk beli yang sudah siap dan tak kurang juga ramai yang membuat sendiri kuih raya.
Tapi pasti ramai yang kecewa setiap kali buat kuih ni, sebab warna ungu menjadi pudar selepas bakar. Rupanya ada tips supaya warna menjadi cantik pekat.
Jom lihat resipi yang dikongsikan oleh Nabila Farhana di bawah. Boleh cuba buat untuk kudapan seharian. Selamat mencuba!
RESIPI TART CADBURY, COKLAT TAK CAIR & WARNA JADI CANTIK
Bahan-bahan:

250gm buttercup (Nak lagi sedap guna pure butter)
2 tbsp gula Aising
1 telur kuning
1/2 tsp esen vanila
300gm tepung gandum
2 tbsp tepung kastard
2 tbsp tepung jagung (supaya tart rapuh, tak keras kejung bila sejuk)
Coklat Cadbury (minipack)
Pewarna ungu violet (kalau nak warna cantik pekat tak pudar lepas bakar, guna oilbased food colouring)

Cara-cara:

Pukul mentega, gula aising, kuning telur dan esen vanila sehingga sebati. Gaul guna senduk saja.
Ayakkan kesemua tepung dan campurkan ke dalam adunan tadi. Uli sehingga menjadi doh. (boleh tambah atau kurangkan tepung sehingga adunan menjadi doh yang lembut dan senang dibentuk)
Kalau keras boleh tambah mentega sikit demi sedikit.
Terap doh ke atas loyang dengan menggunakan acuan tart.
Letakkan coklat cadbury sebagai inti dan gulungkan. Susun atas loyang.
Panaskan oven 170°c selama 5 minit.
Bakar selama 15-20 minit pada suhu 160°c (bergantung oven masing2) sehingga masak atau sehingga biskut tak melekat dekat loyang.

Kredit: Nabila Farhana
Baca juga: Resipi Biskut Choc Chip Ala ‘Famous Amos’, Gaul Guna Senduk, Tak Guna Mixer Pun Jadi!


Cara Buat Tart Telur Homemade, Mesti Gebu Dan Sedap

Kat kedai roti, kuih tart telur ini memang selalu je habis. Laku ye! Dapat pula tart telur yang crunchy di luar dan lembut di dalam.
Memang sedap. Jom kita follow resepi tart telur gebus dan sedap di sini. Boleh la buat di rumah masing-masing nanti.
Nak buat tart telur ni ada macam-macam cara juga. Kalau malas nak buat shell, ada je yang guna puff pastry segera yang jual kat kedai tu.
Baca juga: Jom Belajar Buat Kulit Tart, Tak Susah Mana Pun & Boleh Buat Niaga Juga!
Tapi, teksturnya dan rasanya agak berbeza dari tart telur asli. Kalau nak lebih puas hati, baik buat shell tart/crust sendiri.
Jom ikuti resipi perkongsian dari Nor Al Fatihah ini. Min tengok pun macam menarik.
Resipi Tart Telur Homemade

Bahan kulit tart:
50 gm butter
1/2 cawan gula aising
1 biji kuning telur A
1 sudu teh esen vanila -optional
2 cawan tepung gandum*
2 sudu besar tepung jagung*
Nota: Ayak bahan-bahan yang bertanda *
Bahan untuk filling telur:
6 biji telur A
1 cawan gula kastor
1 sudu teh esen vanila
1 tin susu cair
1 cawan air panas
Pewarna kuning (Optional)
Cara membuat tart telur:
Penyediaan kulit tart:
1. Kacau butter & gula dengan senduk kayu/spatula hingga sebati.
2. Campur telur & esen vanila. Kacau lagi hingga sedikit kembang.
3. Masukkan tepung gandum & tepung jagung.
4. Gaul dengan tangan hingga menjadi doh. Masukkan doh ke dalam plastik wrap.
5. Rehatkan di dalam peti ais selama 20 minit
Penyediaan filling telur:
1. Sementara doh di rehatkan, kita buat intinya dulu. Satukan telur, gula, esen vanila, gula, susu cair dan pewarna kuning. Kacau dengan whisk hingga sebati.
2. Tuang air panas sambil di kacau untuk elakkan inti menjadi scramble egg. Tapiskan.
3. Keluarkan doh, canai agak nipis. Masukkan ke dalam acuan aluminium mini. Tekan & kemaskan. Tuang filling hingga agak penuh.
4. Bakar di dalam oven yg telah di panaskan pada suhu 150C selama 35-45 minit atau hingga masak. Api bawah saja. Bergantung pada suhu oven masing-masing.
5. Sejukkan dulu, baru keluarkan dari acuan. Siap untuk dihidang.
Ha! Mudah ke susah? Mudah je kan. Kalau nak buat kuih ni mood kena on. Kalau tak, susah juga kan. Rasa crunchy je luarnya. Dalam pun lembut sangat!
Selamat mencuba.

Sumber: Nor Al Fatihah


Wanita Ini Kongsi Cara Buat Teh Pakistan ‘Original’ Dari Pakistan, Rasa Memang Sedap Kaw Kaw!

Teh Pakistan Mashyur ini memang wajib dicuba sebab rasa dia tak sama dengan teh tarik biasa. Cara membuat teh ini juga berbeza kerana ada teknik penyediaannya yang tersendiri.
Resipi Teh Pakistan dikongsi oleh Cikgu Afy AL Habibi. Menurutnya, resipi ini diperoleh dari tauke karpet Pakistan.
Boleh cuba buat untuk minum petang nanti. Rasa dia memang padu. Selamat mencuba!
Cara Buat Teh Pakistan ‘Original’ Dari Pakistan

Bahan-bahan:

7 uncang teh wangi ros (koyakkan setiap uncang) – kalau kat Kelantan cikgu akan guna teh timbang wangi je
Air satu jug kecil (lebih kurang 1 liter)
50 ml susu segar (tiada dalam gambar) – nak sedap guna susu full cream goodday
Susu 1/5 tin (tambah @ kurangkan ikut kuantiti air)
Secubit dua garam (untuk melemakkan rasa teh & memberi kelainan rasa)

Cara-cara:
1. Masukkan kesemua bahan tadi dalam periuk. Panaskan dalam api perlahan. Masak sehingga teh bertukar warna dan kembang. Kacau sesekali.

2. Tutup api selepas teh betul-betul mendidih. Cikgu besarkan sekejap api lalu terus ditutup.

3. Tapis dengan penapis teh kain.

4. Rahsia penting seterusnya. Tarik air teh yang ditapis tadi sampai berbuih.

5. Siap! Teh yang sedap ialah dikurangkan manisnya tanpa dicampur gula secara langsung. Selamat mencuba!

Kredit: Cikgu Afy AL Habibi
Baca juga: Cara Buat Kopi Latte Ala Kampung. Buat Satu Jug Simpan Dalam Peti, Lagi Lama Lagi Sedap!


Cara Buat Telur Masin Homemade, Tak Sangka Mudah Je Rupanya!

Siapa suka makan telur masin, anda wajib cuba cara buat telur masin homemade di bawah ini.
Kalau buat sendiri, boleh ubah suai rasa ‘masin’ mengikut selera masing-masing.
Ada yang tidak suka bahagian putih yang terlalu masin, tak sedap katanya. Lain orang lain cita rasa.
Jadi, mari kita cuba buat sendiri di rumah menggunakan resipi yang dikongsi oleh Puan Liana Ana di bawah.
Baca juga: Mudahnya Buat Telur Masin Homemade Guna Telur Ayam, Rasa Pun Lagi Sedap!
CARA BUAT TELUR MASIN HOMEMADE
Bahan-bahan:

Telur itik 10-12 biji
1/2 cawan garam kasar
2 sudu besar cuka
Air 2 cawan (ikut sukatan yang sukat garam)

Cara-cara penyediaannya:
1. Satukan garam kasar, cuka dan air dalam periuk.
2. Masak atas api sehingga garam larut.
3. Bila semuanya dah larut, tutup api dan biarkan sehingga betul-betul sejuk.
4. Kemudian barulah susun telur itik dalam bekas dan tuangkan air rebusan yang sudah disejukkan tadi.

5. Jerukkan dalam tempoh masa seminggu, tak perlu tukar air. Boleh simpan di luar atau simpan dalam peti sejuk.

Kredit resipi dan gambar: Liana Ana
Baca juga: Cara Masak Telur Masin Guna Air Fryer Tanpa Guna Air, Cantik & Elok Hasilnya
Baca juga: Rahsia Telur Dadar Rangup Macam Dekat Kedai Thai, Guna 3 Bahan Je!


Cara Buat Telur Sarang Macam Kat Kedai, Senang Je!

Siapa yang setiap kali makan laksa penang wajib ada telur sarang ni? Senang je rupanya cara buat telur sarang macam yang biasa beli tu.
Tapi kena pastikan ada acuan roti jala seperti dalam gambar di bawah baru menjadi telur sarang macam di kedai. Ikut je cara-cara membuatnya di bawah. Simple sangat!
Cara Buat Telur Sarang
Bahan-bahan:

4 biji telur
2 sudu air
1 sudu penuh tepung beras
Garam

Cara-cara:
1. Pukul semua bahan di atas dan tapis.
2. Kemudian masukkan ke dalam acuan roti jala 3 muncung. Seterusnya jala dalam kuali, pastikan minyak betul-betul panas.
3. Goreng sehingga telur garing dan siap!

Selamat mencuba!

Kredit: Puspa Hanim
Baca juga: Suka Masak Lemak Telur? Ikut Petua Ini Supaya Telur Elok Tak Pecah


Cara Buat Tempe Homemade, Hanya Guna 3 Bahan

Tidak dinafikan memang ramai penggemar tempe ni kan? Apa kata jom belajar cara buat tempe sendiri di rumah. Mungkin ada yang kata, nak senang beli je. Tapi kalau cuba buat sendiri di rumah, sekurangnya dapat tahu bagaimana cara membuatnya malah dapat diceritakan kepada anak cucu kelak.
Banyak manfaat tempe ini selain dari rasanya yang sedap. Ianya juga bagus untuk mereka yang mahu menurunkan berat badan dan untuk dapatkan kulit yang cantik. Tempe juga sesuai untuk mereka yang bukan penggemar susu.
Cara membuat tempe juga sangat mudah dan tidak terlalu renyah. Jika ada yang mahu mencuba, jom lihat cara-cara membuatnya di bawah yang merupakan hasil perkongsian oleh Hidayah Mokhtar di laman sosial Facebook. Semoga bermanfaat!
Baca juga: Kena Rendam Dulu, Baru Tempe Jadi Garing Di Luar & Lembut Di Dalam
Cara Buat Tempe Homemade Guna 3 Bahan
Bahan-bahan:

1 kilogram kacang soya
2 gram ragi tempe
8 keping beg plastik sandwich

Cara-cara:

Rendam kacang soya semalam. Setelah kembang, pecah-pecahkan kacang soya supaya kulitnya tanggal. Basuh sehingga bersih sambil cuba tapiskan kulitnya sebanyak yang mungkin.
Rebus selama 45minit ke 1 jam. Sambil tu cuba buangkan kulit kacang yang timbul, tapi jangan gusar kalu masih ada yang tinggal
Tos kacang soya dan keringkan. Samada biarkan kering sendiri atau goreng seketika atau menggunakan kipas angin.
Campurkan kacang yang sudah kering dengan ragi tempe.
Bungkus menggunakan plastik sandwich yang dicucuk 1-2cm secara tegak dan melintang. Ketebalan bergantung kepada citarasa masing-masing. Boleh guna daun pisang atau daun rambai untuk rasa yang lebih enak.
Tekan-tekan dan mampat-mampatkan kacang didalam plastik sehingga rata.
Letak di tempat yang panas- letak saja di dapur dan tutup dengan kain, selama 36-48jam. Anda akan lihat kulat putih memenuhi kacang anda.

Kredit: Hidayah Mokhtar
Baca juga: Tip Penting Buat Bawang Goreng Rangup Supaya Tak Hitam, Hangus & Tak Pahit!


Cara Buat Tempoyak Tak Berkulat & Tahan Lama, Ada Petua Kalau Tak Nak Masam

Sekarang musim durian kan? Haa, eloklah buat stok tempoyak. Senang bila nak masak patin tempoyak, sambal udang tempoyak atau apa-apa masakan yang berasaskan tempoyak.
Tempoyak ni sebenarnya masam, tapi ada lebih suka rasa durian yang tak masam. Durian yang digunakan untuk membuat tempoyak juga biasanya guna durian murah atau yang isi tak sedap dimakan tapi bukan yang berulat atau dah berkulat.
Kalau kalian suka tempoyak yang tak masam, boleh ikut cara membuat tempoyak di bawah serta petua supaya tak berkulat dan tahan lama.
Baca juga: Resepi Mudah Ikan Patin Masak Tempoyak Asli Dari Temerloh, Memang Power!
CARA BUAT TEMPOYAK TAK MASAM, TAHAN LAMA & TAK BERKULAT
Bahan-bahan:

Durian
Garam

Cara-cara:

Asingkan durian dengan bijinya. Yang ini tempoyak masam tau. Kalau tak nak masam, selepas asingkan biji dengan isi terus simpan dalam bekas dan letak dalam peti sejuk.

Masukkan di dalam penapis.

Toskan dan biarkan 2 malam. Letak di luar peti ais.

Masukkan garam secukupnya jangan terlalu masin. Gaul rata.

Akhir sekali simpan dalam balang. Boleh letak penuh sebab gas dia dah keluar. Sebelum tutup bekas, tabur sedikit gula.

Boleh simpan dalam peti ais atau kat luar. Selamat mencuba!
Sumber: Mayang Suri


Cara Buat Tepung Gomak Inti Kelapa Manis, Kuih ‘Legend’ Yang Masih Digemari Ramai

Banyak kuih legend yang masih menjadi kegemaran rakyat Malaysia sehingga sekarang. Salah satu kuih tersebut adalah kuih tepung gomak inti kelapa manis.
Ada sesetengah tempat sangat susah nak jumpa orang jual kuih ini, akhirnya terpaksa buat sendiri saja.
Kalau ada yang nak cuba buat, boleh ikut resipi yang dikongsikan oleh Marlia Lia di bawah. Menurut beliau, resipi tersebut digunakan sebagai sumber pendapatan ibunya dahulu.
RESIPI KUIH TEPUNG GOMAK INTI KELAPA MANIS

Bahan-bahan buat inti:

½ biji kelapa parut muda
3 sdm gula merah / gula melaka
3 sdm gula pasir
2-3 helai daun pandan disimpul
1 cawan air
1-2 sdm tepung gandum
Tepung kacau hijau

Sukatan gula boleh ditukar mengikut selera masing-masing.
Cara-cara buat inti:

Larutkan garam bersama air.
Campurkan kedua-dua tepung dalam bekas.
Tuang air sedikit demi sedikit sambil uli doh sehingga doh tak melekat di bekas.
Tambah lagi sedikit air jika doh masih keras.
Masukkan inti. Bulatkan kemudian leperkan.
Didihkan air dalam periuk.
Rebus kuih. Bila kuih dah terapung, tanda kuih telah masak. Boleh terus salut dengan tepung kacang hijau.

Cara buat tepung kacau hijau:

Sangai kacang hijau menggunakan api kecil sehingga warna keperangan.
Buang kulit kacang, kemudian ayak / tampi kulit kacang.
Masukkan dalam pengisar kering. Kisar sehingga halus. Ayak & blend lagi sehingga dapat tekstur seperti tepung.
Sangai tepung kacang hijau lagi sekali.
Sejukkan sebelum disimpan dalam bekas kedap udara.
Atau cara paling termudah, beli saja tepung kacang hijau yang sedia ada dikedai². Pastikan ada tertulis ROASTED.

Selain kuih tepung gomak, tepung ini juga boleh dibuat kuih KOLE KACANG, BATANG BURUK & PUTU KACANG.
Kredit: Marlia Lia
Baca juga:  Jom Belajar Buat Kulit Tart, Tak Susah Mana Pun & Boleh Buat Niaga Juga!


Cara Buat Tepung Pelita Sedap & Lembut Bergedik! Bahan Sukat Guna Cawan Je

Sedapnya kuih tepung pelita ni. Rasanya yang lemak manis memang menjadi kegemaran ramai. Buat anda yang suka kuih ini, boleh cuba buat sendiri dengan menggunakan resipi tepung pelita sedap yang dikongsikan oleh Shakinah Zainal di bawah.
Baca juga: Resipi Kuih Onde-Onde Sedap & Lembut, Ada Tips Supaya Kuih Tahan Lama & Tak Cepat Basi
RESIPI TEPUNG PELITA SEDAP

Bahan-bahan lapisan bawah (hijau):

1 cawan tepung beras
1 cawan gula pasir
2 cawan air pandan
3 cawan air putih
1/2 sdk garam halus
1/2 sdk pewarna hijau
Sedikit air kapur (tak letak pun tak apa)

Cara-cara buat lapisan bawah (hijau):

Campurkan semua dan kacau sebati. Kemudian buka api, kacau sampai masak. Kalau dah masak tepung akan pekat berkilat. Masukkan dalam bekas dan ketepikan dahulu untuk membuat lapisan atas (putih) pula.

Bahan-bahan lapisan atas (putih):

4 sudu besar (jangan membukit) tepung beras
4 cawan santan (nak buat 2 cawan santan pekat, 2 cawan air pun boleh tapi atas tu kena lemak-lemak baru sedap)
2 sdk garam
1 sdk gula

Cara-cara buat lapisan atas (putih):

Campurkan semua dan kacau sebati. Kemudian buka api, kacau sampai masak. Kalau dah masak tepung akan pekat berkilat. Masukkan dalam bekas yang dilapiskan adunan hijau tadi. Sejukkan terlebih dahulu sebelum dimakan.

Selamat mencuba!

Kredit: Shakinah Zainal


Cara Buat Tteokbokki Halal Homemade, Lagi ‘Feel’ Sambil Layan Kdrama

Pernah merasa Tteokbokki? Memang sedap rasa pedas-pedas manis dan kenyalnya seperti kuih mochi ini.
Kalau tengok Kdrama mesti selalu jumpa babak pelakon makan Tteokbokki kan? Yang minat atau yang nak cuba tu korang boleh buat sendiri jer lepas ni.
Tteokbokki ialah kek beras kenyal yang dimasak dalam kuah merah dan pedas. Ia adalah’street food’ Korea yang popular. Yang pernah melancong ke sana, memang agak sukar sedikit untuk cari versi yang halal.
Baca juga: Cara Buat Rabokki (Ramen + Tteokbokki), Pedas, Manis & Mudah
Jadi, dekat Malaysia ini, kita boleh buat versi halal di rumah!
Resipi Tteokbokki versi Halal ini telah dikongsikan sendiri oleh Ilmu Percuma di laman Instagram. Hasilnya memang lembut dan kenyal. Rasa sos yang pedas-pedas manis.

RESIPI TTEOKBOKKI HALAL HOMEMADE

Bahan Tteokbokki:

1 cawan membukit tepung beras pulut
1/2 sudu kecil garam
Air secukupnya

Cara penyediaan Tteokbokki:
1. Dalam mangkuk satukan bahan di atas.
2. Masukkan air sedikit demi sedikit sambil uli hingga jadi doh yang tidak melekat di tangan.
3. Tabur tepung beras pulut di atas pelapik, kemudian ambil sedikit doh, bulatkan dan gulung memanjang lalu potong ikut saiz yang disukai.
4. Didihkan air dalam periuk, masukkan doh yang siap di bentuk lalu rebus.
5. Bila Tteokbokki hampir timbul terus angkat dan masukkan ke dalam bekas berisi air sejuk/ais.
Bahan Sos:

3 biji bawang merah kecil
3 ulas bawang putih
1 sudu kecil lada hitam* Tumbuk semua bahan ni hingga hancur lumat
2 sudu besar sos cili
1 sudu besar sos tiram
4 sudu besar cili pes Gochujang Halal.
1 sudu besar serbuk cili
1 sudu kecil serbuk lada putih
1 sudu kecil minyak bijan
1 sudu kecil penuh bijan putih
1 sudu besar cuka
1 sudu besar serbuk pati ayam atau kiub pati ayam. Garam, gula secukup rasa
Air secukupnya
1 keping cheese (optional)
Sedikit daun bawang

Cara buat sos:
1. Panaskan minyak.
2. Masukkan bahan tumbuk dan kacau hingga pecah minyak. Masukkan semua bahan sos satu persatu kecuali air dan cuka. Kacau hingga semua sebati.
3. Kemudian masukkan air mengikut kepekatan kuah yang disukai dan yang terakhir masukkan cuka serta Tteokbokki yang telah siap dibuat awal tadi.
4. Kacau semua sebati. Jika suka berkuah lebihkan air. Siap.

Selamat mencuba!
Baca juga: Cara Buat ‘Gejang’, Ketam Bertelur Mentah Perap Soy Sauce


Cara Buat Ubi Kayu Goreng Rangup & Lembut, ‘Ngam’ Betul Makan Sambil Hirup Kopi

Petang-petang dapat makan Ubi Kayu Goreng memang mengasyikkan. Minum pula kopi ‘O’ panas, memang layan habis!
Ubi kayu selain direbus, sedap juga jika digoreng seperti ini. Tapi ada cara-caranya supaya ubi jadi lembut dan sangat empuk.
Kalau anda ada ubi kayu di rumah, bolehlah cuba buat untuk minum petang nanti ya. Jom sama-sama cuba resipi yang dikongsi oleh Samsinar Bustami di bawah.
Resipi Ubi Kayu Goreng Rangup
Bahan-bahan:

Bawang putih
Bawang merah
Sedikit halia
Garam
Kunyit serbuk
Sedikit rempah kari
Tepung ayam goreng KFC

Cara-cara:

Kisar bawang putih, bawang merah dan sedikit halia.
Satukan bahan kisar bersama garam, kunyit dan sedikit rempah kari.
Kemudian lumurkan pada ubi kayu yang sudah dipotong.
Masukkan juga tepung ayam goreng KFC supaya rempah melekat pada ubi tadi.
Gaul sebati dan sedia untuk digoreng dalam minyak yang panas.

Goreng sehingga garing dan keperangan seperti dalam gambar di bawah. Selamat mencuba!

Kredit: Samsinar Bustami
Baca juga: Resipi Bakwan Yang Mudah, Kena Ikut Teknik Ini Baru Lagi Super Rangup


Cara Buat Vietnamese Spring Rolls Bersama Sos Pencicah Thai, Memang Power Weh!

PENULISmyResipi
KATEGORIArtikel
POSTED ON2020-11-20 04:25:37
Kalau pergi Vietnam, tak sah kalau tak makan spring rolls kan? Sekarang ni korang boleh cuba buat sendiri.Tak perlu ke Vietnam semata nak rasa spring roll. Vietnamese spring roll atau Goi Cuon merupakan salah satu appetizer (pembuka selera) yang semakin popular di Malaysia. Apa yang membezakannya dengan popia yang biasa kita makan di sini adalah bahan-bahannya seperti udang, ketam dan sayuran semuanya dihidang segar dan kemudian digulung menggunakan rice paper.
Seolah-olah memakan salad, anda pasti tak sangka betapa sedapnya spring roll ini. Bahkan, orang yang tak suka sayur pun boleh terpikat. Tambahan pula apabila dicicah dengan sosnya yang power! Jom cuba resepi Vietnamese Fresh Spring Rolls (Gỏi cuốn) dari Eddy Rusdi Abdullah yang dikongsikan di kumpulan Resipi Viral di Facebook.

Kredit: Eddy Rusdi Abdullah

Bahan-bahan

Rice paper
Soohoon
Salad
Isi ketam
Udang
Carrot
Timun

Kredit: Eddy Rusdi Abdullah

Bahan untuk Sos Pencicah sos cili thai

Bawang Putih (potong dadu) *4 ulasCili api  *6 tangkai tumbuk atau kisar
Sos plum
Gula dan garam secukup rasa
Daun ketumbar
Sos ikan sikit

Kredit: Eddy Rusdi Abdullah

Cara membuat Spring Roll:
1. Celup rice paper ke dalam air kemudian lap dengan tuala bersih.
2. Susun serba sedikit bahan-bahan lain ke atas kulit rice paper kemudian gulung rapi.

Kredit: Eddy Rusdi Abdullah

Selamat Mencuba
Kredit: Eddy Rusdi Abdullah


Cara Buat Waffle Yang Sedap & Garing, Ikut Je Sukatan Mudah Ini!

Anda baru beli mesin waffle? Jom baca resipi ini untuk tahu cara buat waffle yang sedap dan garing. Confirm tak cari resipi lain dah! Kalau ada yang belum miliki mesin waffle ni, boleh membelinya di atas talian dengan harga yang murah dan mampu milik.
Resipi waffle ini telah dikongsikan oleh Nor Asiah. Adunan ini dijamin dapat menghasilkan tekstur waffle yang garing di luar dan lembut di dalam.
Memang puas hati buat sendiri sebab boleh letak inti yang disukai, letak banyak-banyak pun takpe! Boleh buat untuk sarapan atau minum petang. Sekali cuba pasti akan buat berkali-kali.
Cara Buat Waffle Yang Sedap & Garing
Bahan-bahan:

3 cawan tepung gandum
2 ½  cawan air @ 1 cawan susu & 1 ½  cawan air full cream
3/4 cawan minyak masak/butter cair
2 biji telur
Sedikit esen vanilla
2 sudu makan susu tepung
3 sudu gula kastor
½ sudu teh garam
1 sudu makan baking powder
1/4 sudu teh baking soda

Cara-cara:
1. Masuk semua bahan dalam mangkuk. Pukul sehingga sebati.
2. Biarkan adunan selama 10-15 minit.
3. Tuangkan adunan secukupnya menggunakan senduk ke dalam mesin waffle.

4. Letak inti pilihan anda.

Selamat mencuba!

Kredit: Nor Asiah
Baca juga: Resipi Donut Gebu Hanya Guna 5 Bahan, Tak Perlu Rehatkan Doh!


[VIDEO] Cara Bungkus Nasi Lemak Daun Pisang, Mudah Dan Kemas

Jom belajar cara bungkus nasi lemak daun pisang. Yang baru berjinak nak meniaga nasi lemak. Memang inilah peluangnya!
Nasi lemak merupakan salah satu menu tradisi kegemaran rakyat Malaysia. Tak kira di waktu pagi, tengah hari dan malam, ia tetap menjadi makanan pilihan ramai.
Sehingga kini, banyak restoran atau kedai-kedai makan yang menjual hidangan nasi lemak dengan pelbagai ‘inovasi’ yang menarik. Pun begitu, nasi lemak yang dijual di tepi jalan juga tetap tidak dilupakan.
Baca juga: Tip Masak Nasi Lemak Guna Santan Kotak, Barulah Wangi Dan Masak Sekata
Malah, ia mungkin lebih enak kerana dibungkus dengan daun pisang atau kertas pembalut.
Bercakap mengenainya, mesti ramai yang tertanya-tanya bagaimana caranya untuk membungkus nasi lemak dengan kemas tanpa menjejaskan nasi di dalamnya.
Mungkin kelihatan mudah namun ia sememangnya memerlukan ketelitian yang tinggi untuk mendapatkan hasil bungkusan yang terbaik.
Jangan risau, perkongsian Cik Puan Nurshafaroziah Ibrahim ini boleh bantu anda untuk mempelajari membungkus nasi lemak dengan baik. Nak tahu caranya? Jom tengok video di bawah ini.

CARA BUNGKUS NASI LEMAK DAUN PISANG

Hari ni rajin sikit buat nasi lemak daun pisang. Jadi, saya share langkah-langkah utk bungkus nasi lemak. Dulu, tolong mak meniaga dari sekolah menengah sampai la masa menganggur tunggu posting.

Daun pisang saya tak layur, cuma lap dgn kain bersih.
Kedudukan : kertas menegak, daun pisang melintang.
Kertas tu surat khabar saiz Harian Metro yang dipotong dua (untuk 1 muka surat).

cara bungkus nasi lemak daun pisang

Mudahkan? Semoga perkongsian ini bermanfaat untuk semua terutama bagi yang ingin memulakan bisnes menjual nasi lemak.
Selamat mencuba!
Baca juga: Sambal Sotong Kembang, Makan Dengan Nasi, Nasi Lemak, Lempeng Sodap Beb!


Cara-Cara Buat Coklat Ganache, Mudah, Jimat & Confirm Sedap!

 PENULIS
myResipi

 KATEGORI
Artikel

 POSTED ON
2020-10-05 07:43:49

Kek Coklat Ganache sememangnya antara kek yang menjadi pilihan ramai. Lebih-lebih lagi jika dibuat sebagai pencuci mulut. Apa kata kali ini korang cuba sendiri buat coklat ganache di rumah menggunakan resepi daripada Norlailanazira Mohd Agos.  Jimat pun jimat!
Bahan-bahan:

400g dark compound
1 sudu besar Buttercup
200ml susu full cream

Kredit: Norlailanazira Mohd Agos

Kredit: Norlailanazira Mohd Agos

Cara-caranya:

Didihkan air di dalam periuk lalu letakkan mangkuk yang berisi coklat dan buttercup. Pastikan mangkuk tersebut bersaiz lebih besar dari periuk. Ini supaya coklat dicairkan menggguna wap dari air yang mendidih tadi.

Kredit: Norlailanazira Mohd Agos

Kacaukan sehingga bahan-bahan cair seperti dalam gambar.

Kredit: Norlailanazira Mohd Agos

Kemudian, masukkan susu full cream dan kacau perlahan sehingga sebati dan rata.

Kredit: Norlailanazira Mohd Agos

Apabila sudah masak, tapiskan ke dalam sebekas jug supaya dapat mengasingkan ketulan-ketulan yang tidak cair.

Kredit: Norlailanazira Mohd Agos

Selepas itu, teruskan mencurah ke atas kek yang telah siap seperti di dalam gambar. Biarkakan ganache set selama 1 jam sebelum menghias kek.

Kredit: Norlailanazira Mohd Agos

Siap! Selamat mencuba!

Kredit: Norlailanazira Mohd Agos


Cara-Cara Masak Rendang Kerang Pedas Versi Paling Simple Tapi Sedap!

 PENULIS
myResipi

 KATEGORI
Artikel

 POSTED ON
2020-12-17 06:11:05

Seperti yang kita tahu selalunya kerang akan dimasak dengan sambal atau dimakan rebus dan dicicah sos. Tetapi pada hari ini kami ingin sajikan kepada anda resepi yang istimewa iaitu resepi rendang kerang pedas yang cukup menggiurkan. Boleh dibuat makan dengan nasi lemak atau pun dicicah pulut dan ketupat.

Resepi ini dikongsikan oleh Aezach Ar di kumpulan Resepi Masakan Semudah ABC di Facebook. Memang berbaloi untuk anda cuba resepi  rendang  kerang ni. Cara masak nya yang mengikut versi kampung dan pekat serta sedikit kering melekat pada isi kerang memang cukup sedap untuk mengenyangkan dan memuaskan perut sesiapa saja.

Kredit: Aezach Ar

Bahan-bahan:

3kg kerang (gosok dengan berus sabut, basuh bersih dengan air mengalir, tuang air panas dan tutup 10 minit dan ambil isi)
Santan 1 biji kelapa
3 sudu makan kerisik
2 keping asam
3 helai daun kunyit (hiris halus)
1/2 cawan minyak
Garam secukup rasa
Gula secukup rasa

Bahan kisar:

5 biji bawang merah ros
2 biji bawang merah besar
5 ulas bawang putih
2 inci halia
1 inci lengkuas
1 inci kunyit hidup
5 batang serai – tambah bahagian dalam putih sahaja
10 biji cili api kampung
10 tangkai cili kering – buang biji, rebus dan kisar halus

Kredit: Aezach Ar

Cara-cara:
1. Panaskan minyak dalam kuali kemudian masukkan bahan kisar dan cili. Tumis sampai kering dan pecah minyak.
2. Masukkan santan, biarkan merenih dengan api perlahan.
3. Masukkan kerisik dan asam keping  dan reneh sampai pekat.
4. Masukkan isi kerang dan keringkan rendang dengan api perlahan kemudian perasakan garam dan gula.
5. Masukkan daun kunyit yang dihiris halus dan rasakan dengan garam.

Kredit: Aezach Ar

Selamat Mencuba
Kredit: Aezach Ar


Cara-Cara Untuk Turunkan Berat Badan Hanya Dalam Seminggu!

 PENULIS
myResipi

 KATEGORI
Artikel

 POSTED ON
2019-08-19 08:27:41

Siapa je yang tak nak hasil maksimum dalam waktu yang singkat? Kita semua impikan badan yang fit dan seksi. Jadi, sini ada list 5 cara untuk turunkan berat dalam hanya seminggu!
1. Mulakan Hari Dengan Air Lemon

Picture Credit: standardmedia.co.ke
Air lemon tau, bukan limau ais macam dekat mamak tu. Buah lemon ni mengandungi potasium yang berguna untuk meningkatkan massa otot kita. Jangan pulak perah air lemon tu direct masuk mulut. Cara paling senang minum nak jadikan dia tak masam sangat is campur dengan air suam. Haa, baru lah selesa and sedap minum!
2. Luangkan Masa Untuk Bersenam

Picture Credit: blogs.discovermagazine.com
Tak berguna jugak jaga pemakanan tapi tak bersenam. Luangkan masa sekurang-kurangnya setengah jam sehari untuk bersenam. Kalau tak tau macam mana nak start, boleh lah rujuk Youtube cari video yang mengajar bersenam secara simple. Nak turunkan berat, effort tu kena ada. Cmon guys, NO EXCUSE!
3. Kurangkan Pengambilan Karbohidrat

Picture Credit: verywellfit.com
Memang bukan kejutan dah yang karbohidrat ni merupakan sumber lemak yang paling utama. Jadinya, kalau korang ubah diet dengan menggantikan karbohidrat dengan sayur ataupun buah. Takkan sia-sia gantikan daily snacks korang dengan buah-buahan. Admin janji, bukan setakat melihat, malah korang dapat merasa perbezaan dia!
4. Mulakan Hari Dengan Pisang

Picture Credit: cosmosmagazine.com
Pengambilan pisang pada waktu pagi bukan sahaja sihat, tetapi juga lebih mudah untuk rasa kenyang. Point dia kat sini, korang tak perlu makan banyak kalau dah makan pisang. Bukan itu je tau benefit dia. Pisang ni juga boleh digunakan sebagai face mask!
5. Jangan Lewat Ambil Sarapan!
Picture Credit: eggs.ca
Ramai yang ingat kalau kurang makan ataupun skip meals, boleh turunkan badan dengan cepat. Korang mungkin tak tahu yang sarapan pagi ialah sarapan paling penting. Tanpa sarapan pagi, kita takkan dapat tenaga yang kita perlukan untuk mulakan hari. Ini akan menyebabkan kita makan banyak untuk makan tengahari. Jadi, untuk mengelakkan hal ini berlaku, korang perlu makan sarapan pagi dengan secukupnya.
Admin harap sangat tips-tips ni dapat membantu korang untuk menurunkan berat. Ingat, tanpa jaga makan dan bersenam, takkan ada hasil. Effort yang secukupnya diperlukan. Good luck!


Cara Cepat Cuci Mixer, Tak Perlu Susah-Susah Sental Setiap Jaring

“Oh begini cara cepat cuci mixer tanpa perlu menyental setiap jaring. Jimat masa…”
Stand mixer dan hand mixer merupakan satu alat yang biasanya digunakan untuk membuat kek.
Kedua-dua pengadun ini mempunyai fungsi yang sama tapi stand mixer lebih mudah dan menjimatkan tenaga kerana kita tidak perlu memegangnya semasa sedang mengadun adunan.
Namun begitu, disebabkan oleh bentuk pengaduk alat ini yang bulat dan berjaring membuatkan kita sukar untuk membersihkannya selepas diguna.
Lebih lagi jika ada sisa kotoran yang sudah mengeras di sudut yang susah untuk dicapai. Ianya bukan saja membazir tenaga, malah mengambil masa yang lama untuk mencucinya.
Oleh itu, jom MyResipi kongsikan trik dan cara cepat untuk membersihkan mixer tanpa bersusah payah mencuci di setiap jaring dan sudut.
Baca juga: Mr. Ali Kongsi Tips Buat Whipping Cream Jadi Kental & Coklat Ganache Berkilat Elok
CARA CEPAT CUCI MIXER
Trik tersebut telah dikongsi oleh seorang pengguna tiktok yang bernama Syah & Syida. Berikut merupakan perkongsiannya:
1. Selepas siap menggunakan pengadun, masukkan sedikit air dan sabun ke dalam bekas pengadun.

2. Kemudian jangan lupa lock pengadun anda. Putar menggunakan kelajuan sederhana.

3. Hasilnya, pengandun bersih tanpa bersusah payah untuk mencucinya. Selamat mencuba!

Baca juga: Krim Putar Rosak Sebab ‘Overbeat’? Jangan Buang! Boleh Dibuat Butter & Buttermilk


Cara Cuci Air Fryer Yang Betul. Baru Dijamin Bersih, Bebas Kuman & Tahan Lama

Tidak dinafikan bahawa air fryer ini sangat memudahkan kita semua untuk memasak. Bukan itu saja, hidangan juga lebih sihat kerana tidak perlu menggunakan minyak dan jika terpaksa guna, hanya dalam kuantiti yang sedikit. Dapur juga akan lebih kemas dan tidak bersepah kerana tiada percikan minyak seperti menggoreng dalam kuali biasa.
Namun, anda jangan tahu guna saja tapi tak tahu cara betul nak cuci air fryer. Rupanya ada cara yang betul untuk mencuci air fryer supaya ia betul-betul bersih agar tiada sisa makanan yang melekat pada jaring bakul air fryer.
Nak tahu caranya yang betul? Jom ikuti perkongsian oleh Amanda Tan di bawah. Semoga bermanfaat buat anda semua.
CARA CUCI AIR FRYER YANG BETUL
Peralatan yang diperlukan:

Cuka buatan
Soda bikarbonat
Span lembut
Sabun cuci pinggan
Kain bersih
Berus plastik

Langkah-langkah:
1. Pastikan air fryer betul-betul sejuk dan telah ditutup suis.

2. Keluarkan bakul jaring dan letak tepi.
3. Ambil tisu dan lap sisa-sisa minyak atau makanan yang ada di dalam bakul. Ia bertujuan untuk memudahkan anda untuk mencucinya. Kemudian, masukkan semula bakul jaring ke dalam bakul.
4. Kemudian, didihkan air di dalam periuk lain. Bila air dan menggelegak, tuangkan air panas ke dalam bakul air fryer. Ia untuk memudahkan sisa makanan yang melekat pada bakul jaring dapat tertanggal dengan lebih mudah.
Jangan gosok menggunakan span basuh pinggan untuk mengelakkan coating pada bakul jaring tertanggal. Rendam dalam 3 minit.

5. Masukkan 1 penutup cuka dan soda bikarbonat dalam suku daripada sudu. Kemudian, goncangkan seketika bakul air fryer anda. Cara ini untuk memudahkan sisa makanan pada jaring tertanggal. Rendam lagi dalam beberapa minit.

6. Sementara tunggu sisa makanan tertanggal, anda juga boleh menggunakan senduk kayu atau berus untuk membersihkan bahagian bakul jaring.

7. Selepas itu, buang air rendaman tadi. Elakkan daripada memegang bahagian handle air fryer anda, sebaiknya pegang pada sisi bakul ssahaja. Ambil sedikit sabun dan cuci bersih.
8. Cuci bakul air fryer seperti biasa. Cuci pada bahagian luar dan dalam. Bahagian hadapan cukup sekadar gosok dengan tangan untuk mengelakkan ia daripada tercalar.

9. Bilas bersih dengan air. Siap!
CARA CUCI BADAN AIR FRYER
1. Simpan wayar dengan menolak ke dalam seperti di dalam gambar.

2. Baringkan air fryer dengan perlahan-lahan. Kemudian basahkan kain dengan air tanpa sabun. Pastikan kain dalam keadaan lembap dan tidak berair. Bersihkan elemen pemanas dan lapkan ia secara membulat.

4. Kemudian bersihkan semua bahagian dengan lembut. Lapkan juga pada bahagian luar. Barulah nampak cantik dan berkilat.
5. Siap!

Sumber: Amanda Tan


Cara Cuci Brokoli Dengan Betul, Rupanya Penuh Dengan Ulat!

Sayur brokoli merupakan salah satu sayur yang menjadi kegemaran ramai. Bukan sahaja orang dewasa, kanak-kanak pun suka. Tapi ramai yang tak tahu cara cuci brokoli dengan betul sebelum dimasak kerana ia mengandungi banyak ulat halus yang tersembunyi. Jom lihat cara yang berkesan untuk membuang ulat pada brokoli di bawah.
Baca juga: 3 Tips Pilih Ketam Isi Penuh & Banyak Telur, Baru Puas Hati Makan
Cara Cuci Brokoli Dengan Betul

1. Potong brokoli dan sediakan campuran air dan juga cuka. Rendam brokoli ke dalam air ini selama 15 minit.
Selepas itu anda akan dapat melihat ulat-ulat halus akan terapung di permukaan air. Bilas dan barulah dimasak.
2. Satu lagi cara adalah dengan merendam sayur brokoli dengan air garam selama 30 minit hingga satu jam. Kemudian bilas. Selepas membersihkan brokoli dengan cara ini  barulah sayur ini boleh dimasak.

Cuba bayangkan sekiranya kita tidak membasuh bersih sayur ini sebaliknya terus menyajikannya pada anak kecil.
Kredit: sumber, Sakura Hanami


Cara Cuci Cawan ‘Berkerak’ Tanpa Guna Peluntur, Terus Nampak Macam Baru!

“Aduh.. Macam mana cara cuci cawan yang berkerak ni ya? Nak buang, sayang pula..”
Cawan kaca mahupun seramik, jika kerap digunakan pasti akan menyebabkan munculnya lapisan kerak yang sukar untuk dicuci. Jika dibiarkan begitu saja, lama kelamaan permukaan cawan akan menjadi semakin hitam.
Lapisan tersebut terhasil disebabkan oleh pewarna di dalam minuman yang dibancuh seperti kopi dan teh. Ia sangat sukar ditanggalkan jika hanya menggunakan sabun pencuci pinggan biasa.
Rupanya ada petua yang boleh dipraktikkan untuk menghilangkan kotoran tersebut tanpa menggunakan peluntur. Hasilnya memang bersih, tapi tanpa anda sedar ia memberikan kesan yang tidak baik untuk kesihatan.
Baca juga: Cara Cuci Kain Lap Dapur, Confirm Hilang Semua Kotoran. Tak Perlu Sental!
CARA CUCI CAWAN ‘BERKERAK’ TANPA PELUNTUR
Sebenarnya ada cara mudah tanpa menggunakan bahan kimia untuk mencuci kerak di dalam cawan. Apa yang anda perlukan hanyalah ‘garam’.
Berikut merupakan cara-caranya:
1. Ambil cawan atau mug yang mempunyai kesan hitam.
2. Basahkan sedikit pada permukaan yang kotor itu.
3. Taburkan garam secukupnya ke dalam cawan.
4. Kemudian gosok permukaan yang kotor menggunakan jari sehingga kotoran tertanggal.
Untuk mengetahui cara-cara lengkap, tonton video di bawah.

Kredit: Youtube Amanda Shiloh Emerson
Baca juga: Cara Bersihkan Dapur Guna Tepung Gandum, Hasilnya Berkilat-Kilat Macam Baru!


Cara Cuci Kain Lap Dapur, Confirm Hilang Semua Kotoran. Tak Perlu Sental!

Setiap rumah pasti wajib ada kain lap dapur ni. Maklumlah, ada saja nak mengelap tumpahan makanan, kotoran serta sisa makanan di dapur.
Kain ini jika dibiarkan berhari-hari tanpa dibasuh akan menyebabkan kotoran melekat dan berbau masam yang susah nak cuci. Dah sental dengan sabun pun belum tentu hilang.
Sebab itu nak basuh kain lap dapur pun kena ada caranya barulah kotoran hilang. Ini cara mudahnya yang dikongsi oleh Ellie Haji Darus yang juga seorang guru kelas masakan.
Keaedah yang diajarkan ini tanpa perlu merendam atau memberus kain kotor itu tapi hasilnya kain bersih dan bau pun hilang.
Teknik Mudah Cuci Kain Lap Dapur
Setiap hari kita guna paling tak 1-2 helai kain lap, yang buat baking lagi la kadang 5 helai sehari!
Biasa bila kain dah kotor kita masuk balik dalam baldi, buh sabun dan air. Biar rendam semalaman. Kadang-kadang jadi bermalam-malam sampai berbau dan berlendir.
Ni cara Ellie. Cuci setiap hari tau. Tiap petang wajib cuci…
1. Sedia kan sebiji periuk khas. Beli kat kedai Eco pun boleh je.
2. Masukkan air dan sabun pencuci. Ellie suka pakai sabun serbuk kain. Kemudian tambah sedikit soda. Kacau-kacau sebatikan.
3. Rebus air atas dapur. Masukkan kain lap tadi tu dan rebus selama 10 minit.

4. Selepas 10 minit, tutup api dan curah air dalam singki.

5. Bilas kain dengan air paip. Sambil itu boleh berus manja-manja saja cukup.
6. Bilas dan perah air kemudian boleh jemur. Bila dah kering kain memang bersih dan wangi.

View this post on Instagram

A post shared by Kekcawan.com.my Official (@kekcawan.com.my)


Cara Cuci Cendawan Sisir Yang Betul, Baru Tak Rasa Hapak Kayu!

Cendawan kulat sisir atau turut dikenali dengan nama lain seperti cendawan tapak tiung atau jamur gerigit, lazimnya ditemui pada batang pokok kayu mati atau hidup.
Selain itu, cendawan ini hanya tumbuh meliar dan mula hidup selepas hujan. Tidak hairanlah, cendawan tersebut sukar didapati kerana boleh ditemui pada musim tertentu sahaja.
Biasanya cendawan sisir ini digunakan untuk masakan seperti cendawan sisir goreng cili api, cendawan sisir goreng kunyit, cendawan sisir masak lemak dan banyak lagi.

Namun begitu, masakan yang menggunakan cendawan sisir akan terasa hapak kayu jika tidak dibersihkan dengan betul.
Oleh itu, mari kita pelajari cara mencucinya dengan betul yang telah dikongsikan oleh Saudari Nurul Shima yang ada di bawah.
Baca juga: Resipi Sup Cendawan Sihat Tanpa Gula & MSG, Kenyang Pulak Tu!
CARA CUCI KULAT SISIR UNTUK ELAK RASA HAPAK
Berikut merupakan cara-caranya:
1. Rendam kulat sisir di dalam air garam selama 20 minit.
2. Kemudian, toskan air garam tadi dan rendam sekali lagi menggunakan air biasa selama 20 minit.
3. Kaut cendawan tadi menggunakan tangan. Hal tersebut untuk mengelakkan sisa kotoran melekat semula pada cendawan.
4. Cendawan sisir sedia untuk digunakan dalam apa jua masakan. Semoga bermanfaat!
Kredit: Twitter Nurul Shima
Baca juga: Resipi Cendawan Celup Tepung Rangup, Memang Ketagih Dibuatnya!


Tolong Jangan Biar Microwave Berkeladak! Ini Tips Cuci Paling Mudah, Baru Nampak Macam Baru!

Ramai tak tahu cara cuci microwave kan? Bukan sekadar lap-lap saja. Boleh dikatakan kebanyakan rumah mempunyai microwave. Senang bila nak panaskan makanan.
Tapi paling renyah bila nak bersihkan kotoran yang melekat tu. Bukan senang nak sental kerak-kerak dan sisa minyak. Bila tak cuci dengan betul, bau yang tidak menyenangkan akan muncul.
Rupanya anda hanya perlu menggunakan beberapa bahan dapur yang mudah untuk membersihkan microwave. Bau pun akan lebih harum dan segar.
Jom ikuti tips bersihkan microwave yang dikongsikan oleh Aina Syafiqka di bawah.
Cara Cuci Microwave, Bau Lebih Segar & Wangi
“This is how I deep clean the microwave. Please excuse the inside my microwave okay.
I still guna cara ni everytime nak bersihkan microwave. Suka! Sebab nanti bau segar and fresh je. I tak de sukatan, main letak je.”
Bahan-bahan yang diperlukan:

Sebiji lemon
Cuka makan
Sabun cuci pinggan
Air secukupnya
Kain lap

Cara-cara:
1. Potong lemon dah perahkan jusnya. Kemudian tuangkan ke dalam mangkuk kaca.

2. Masukkaan juga air dan cuka secukupnya.
3. Titiskan beberapa titik sabun cuci pinggan.

4. Kemudian masukkan mangkuk ke dalam microwave. Panaskan selama 3 minit.
5. Bila dah cukup 3 minit, jangan terus buka microwave. Tunggu seketika supaya wap dia merebak.

6. Kemudian baru boleh buka dan lap menggunakan kain.

Siap! Selamat mencuba.
Kredit: Instagram @ainasyafiqka


Cara Cuci Perut Lembu, ‘Confirm’ Putih Bersih Kalau Ikut Cara Ni

Menu berasaskan perut lembut mempunyai ramai peminatnya yang tersendiri. Tapi ramai tak tahu, proses cuci perut lembu bukan semudah yang disangka.
Proses membersihkan perut lembu adalah bahagian yang paling susah nak buat. Maka sebab itulah tidak ramai yang mahir menyediakan menu yang menggunakan perut lembu ini.
Jadi sesiapa yang nak belajar cara bersihkan perut lembu supaya putih bersih, jom baca perkongsian oleh Adfie Sya di bawah.

Tadi saya tengok ada yang post..tanya macam mana nak cuci perut lembut segar kan. Perut lembu yang baru disembelih.
Jommm saya share cara saya..kongsi ilmu..
Cara Cuci Perut Lembu:

Rendam air kapur selama 20 minit. (kapur makan sirih tu)
Kemudian cuci dan kikis berulang kali dengan pisau secara perlahan-lahan.
Selawat jangan lupa.
Dah bersih, rebus cicah air asam atau kerabu. Sedap!

Lihat video penuh di bawah:

282437153_268988115384956_7130300970142860309_n
Kredit: Adfie Sya
Baca juga: Tak Boleh Simpan Daging Korban Lebih 3 Hari? Ini Penjelasan Agamawan


Cara Cuci Sotong Supaya Kekal Pejal & Tak Berair, Tak Perlu Rebus Lagi Sebelum Masak

Setiap kali nak masak sotong, pasti ramai yang merebusnya terlebih dahulu kan? Kalau anda ikut cara cuci sotong ini, hasilnya sotong akan jadi pejal dan tak berair tanpa perlu merebus sotong sebelum dimasak.
Teknik ini merupakan hasil perkongsian oleh Noris Nora di laman sosial Facebook. Menurutnya, teknik ini dipelajari daripada nelayan Korea dalam satu video dokumentari.
Jom baca perkongsian oleh beliau di bawah. Semoga bermanfaat buat semua.
Teknik Cuci Sotong Supaya Selepas Masak Jadi Pejal & Tak Berair
Sekadar perkongsian, cara saya cuci sotong. Dulu saya pernah tengok dokumentari nelayan korea.
Depa basuh sotong kurita cara ni, saya cuba dan hasilnya memang sotong jadi pejal dan tidak berair bila kita masak. Tak perlu lagi rebus sebelum nak masak.
Cara-caranya:
1. Potong sotong mengikut saiz yang diingini.

2. Taburkan garam kasar dalam sesudu dua ke dalam bekas berisi sotong. (garam halus pun boleh, tapi lebih baik garam kasar)

3. Gaul dan ramas sotong bersama garam tersebut.

4. Ramas sampai keluar buih macam sabun.

5. Sotong akan keluarkan buih seperti sabun. Rabas dalam 5 minit atau sampai rasa sotong menjadi pejal.

5. Kemudian basuh bersih sehingga air buih/air garam hilang. Sotong tidak akan masin jika dibasuh bersih-bersih.

6. Tapi sotong untuk sejat airnya.

7. Bolehlah masak seperti biasa. Sotong tidak akan keluarkan banyak air lagi.

Kredit: Noris Nora


Cara Cuci Tauge Dengan Cepat, Tak Perlu Kutip Bahagian Kepala Satu-Satu!

“Mudah je cara cuci taugeh rupanya, tak perlu susah-susah nak bersih satu-satu!”
Tauge merupakan salah satu jenis sayuran yang sering digunakan dalam masakan.
Sayuran yang berasal dari kacang hijau ini berbentuk kecil dan berakar, maka tidak hairanlah jika cara membersihkannya bukan perkara yang mudah.
Sama seperti sayur-sayuran lain, tauge juga perlu dibersihkan sebelum diproses menjadi makanan.
Sebenarnya cara membersihkan taugeh agak mudah. Disebabkan oleh saiz tauge yang kecil dan mempunyai kulit serta akar di hujungnya, membersihkan tauge sangat mengambil masa. Lebih-lebih lagi jika tauge dibeli agak banyak.
Jadi mari MyResipi kongsikan cara cepat membersihkan dan mencuci taugeh.
Baca juga: Petua Simpan Taugeh Supaya Tahan Lama, Dah Berminggu Pun Kekal Segar & Tak Hitam
CARA CUCI TAUGEH DENGAN CEPAT

1. Masukkan tauge ke dalam besen yang bersaiz besar.
2. Kemudian isikan air sehingga tauge tenggelam.
3. Kacau-kacau tauge supaya kulit kepalanya (bahagian hitam) terpisah.
4. Biarkan sekejap selama beberapa saat supaya kulit kepalanya terapung.
5. Kemudian ambil besen yang berjaring besar, tekan sedikit ke atas permukaan air sehingga kulit kepala taugeh muncul.
6. Kemudian, kaup bahagian hitam tersebut menggunakan penapis yang berjaring kecil.
7. Ulang sehingga semua bahagian hitam tersebut sudah dikaup.
Lihat video penuh:

 @xom0070
 ♬ มองนานๆ – FLI:P

Kredit: Tiktok xom0070
Baca juga: Petua Simpan Lengkuas Supaya Tahan Lama, Berbulan Pun Tak Rosak


Ibu-Ibu Kena ‘Alert’, Cara Defrost Lauk Yang Betul Elak Anak Keracunan

Pelbagai kaedah yang digunakan oleh ibu bapa untuk mencairkan atau ‘defrost’ bahan basah yang beku seperti daging atau ayam sebelum ianya dimasak. Antaranya adalah dengan meletakkan ianya diluar seharian melebihi 4 jam untuk mencairkannya.
Namun, melalui perkongsian dari Puan Shahida Zahira, kaedah ini sebenarnya dapat memberi risiko keracunan. Justeru itu, mari lihat beberapa kaedah lain yang kurang betul dan kaedah sebenar untuk mencairkan ayam/daging yang beku.
Cara Defrost Lauk Yang Betul Elak Anak Keracunan
Mungkin ada dalam kalangan mommies yang meletakkan daging atau ayam beku di singki pada waktu pagi dan membiarkan ia seharian (melebihi 4 jam) untuk lembut dan boleh dimasak.
Yelah sementara nak tunggu defrost tu elok lah kita buat kerja lain kan. Tapi sebenarnya kaedah ini perlu dielakkan kerana ada risiko keracunan.
Menurut Kementerian Kesihatan Malaysia, daging dan ayam mentah jika dibiar lama di luar adalah syurga buat kuman dan bakteria berkumpul sekali gus akibatkan keracunan.

 @shahidahazira
Mungkin ada dlm kalangan mommies yang meletakkan daging atau ayam beku di singki pada waktu pagi dan membiarkan ia seharian (melebihi 4 jam) untuk lembut dan boleh dimasak. Yelah sementara nak tunggu defrost tu elok lah kita buat kerja lain kan. Tapi sebenarnya aedah ini perlu dielakkan kerana ada risiko keracunan. Menurut Kementerian Kesihatan Malaysia, daging dan ayam mentah , jika dibiar lama di luar adalah syurga buat kuman dan bakteria berkumpul sekali gus akibatkan keracunanSo apa yg mommies boleh buat?1. Letakkan daging atau ayam beku di ruangan peti sejuk (bukan beku), ‘chiller’ seharian.2. Rendamkan dalam air pili yang bersih.3. Guna fungsi ‘defrost’ ketuhar gelombang mikro.4. Guna periuk tekanan tinggi
 ♬ original sound – Zira share tips baby makan – Zira share tips baby makan

Menerusi perkongsian video tersebut, terdapat beberapa kaedah yang kurang baik digunakan untuk mencairkan daging atau ayam yang beku. Antaranya ialah:

Letak diluar seharian untuk cairkan ayam yang beku.
Curahkan air panas untuk cepat cair
Masak dalam slow cooker

So apa yang mommies boleh buat?

Letakkan daging atau ayam beku di ruangan peti sejuk (bukan beku), ‘chiller’ seharian.
Rendamkan dalam air pili yang bersih.
Guna fungsi ‘defrost’ ketuhar gelombang mikro.
Guna periuk tekanan tinggi.


Cara Express Buat Sambal Hitam, 30 Minit Siap! Tak Perlu Rebus Berjam-Jam Lamanya

Sambal hitam cukup sedap jika dimakan dengan nasi putih panas-panas. Tapi seperti yang anda tahu, nak membuatnya agak renyah kerana perlu direbus selama beberapa jam.
Rupanya ada cara mudah untuk memasaknya. Dalam masa 30 minit dah siap masak, tak perlu susah-susah nak rebus. Ianya lebih tahan lama dan semestinya rasa sangat sedap!
Jom cuba cara dan resipi yang dikongsikan oleh Puan Habib Izzah ini.

“Masak sambal hitam simple 30 minit tapi rasa dia marvellous. Mummy share resipi dekat setiap gambar. Sambal hitam ni makan dengan nasi panas memang marvellous. Mak mertua lalu sebelah pun tak perasan.”

RESIPI SAMBAL HITAM MUDAH TANPA REBUS LAMA
Bahan-bahan:

Cili api
Cili besar
Belimbing
Bawang besar
Ikan bilis

**Sukatan agak-agak je.

Cara-cara:
1. Panaskan minyak terlebih dahulu.

2. Apabila minyak sudah panas, masukkan bawang besar dan ikan bilis yang sudah dikisar kasar. Tumis sehingga agak kekeringan.

3. Kemudian kisar cili dan belimbing, campur air sedikit saja sebab air belimbing akan keluar sendiri. Jangan kisar terlalu halus.

4. Bila bawang dan ikan bilis dah hampir kering, masukkan cili dan belimbing kisar tadi.

5. Kacau rata.
6. Bila nampak sambal hampir kering, tambahkan perisa garam sedikit.

7. Dah siap! Buat macam ni mudah je. Kalau kita rebus dulu belimbing tu, biasanya kuali kita akan rosak.

Kredit: Habib Izzah
Baca juga: Resipi Sambal Jawa Asli, Sekali Cuba Pasti Akan Nak Lagi & Lagi


Petua Goreng Ikan Masin Supaya Tak Hancur, Rangup & Elok Sempurna

Setiap kali menggoreng ikan masin, bila dibalikkan pasti kepalanya terpisah dari badan. Siapa yang selalu mengalami masalah ini? Jangan risau, mari MyResipi kongsikan cara goreng ikan masin yang betul.
Jika untuk makan sendiri, tak apa jika rupa ikan masin tidak berapa cantik apabila dihidangkan di atas pinggan. Namun, tidak sesuai jika dihidangkan kepada tetamu kerana ikan sudah menjadi hancur dan tidak sempurna.
Sebenarnya ada petua untuk menggoreng ikan masin supaya rupa dan bentuk ikan sempurna ketika menggoreng. Teknik ini merupakan petua turun-temurun yang telah dikongsikan oleh Norlaili Hashim. Jom baca perkongsiannya di bawah!
Baca juga: Cara Goreng Ikan Macam Orang Dulu-Dulu, Sedap Memang Lain Macam
CARA GORENG IKAN MASIN SUPAYA TAK HANCUR
PETUA 1

Bahan-bahan:

Ikan gelama masin
Tepung gandum

Cara-cara:
1. Bersihkan ikan dan buang siripnya.
2. Ambil satu sudu tepung dan letakkan pada ekor ikan masin.
3. Ratakan sapuan pada ekor.
4. Kemudian barulah panaskan minyak dan goreng hingga garing.
PETUA 2

Bahan-bahan:

Ikan masin

Cara-cara:
1. Setelah dibuang siripnya, basuh ikan masin pada air mengalir.
2. Elakkan merendam ikan masin. Cara ini akan membuatkan ikan masin jadi lembut dan apabila digoreng akan hancur.
3. Cara ini buat ikan jadi lembut dan apabila digoreng akan hancur.
Sumber: Norlaili Hashim via Keluarga
Baca juga: Tips Goreng Ikan Keli Supaya Tak Meletup, Tak Hancur & Lurus Elok


Cara Goreng Ikan Macam Orang Dulu-Dulu, Sedap Memang Lain Macam

Sebelum ini jika menggoreng ikan, kita cuma lumur garam dan kunyit saja kan? Itu pun dah cukup sedap. Kalau kita jom cuba cara goreng ikan stail orang dulu-dulu ini pasti bertambah-tambah sedapnya.
Zaman sekarang dah jarang jumpa orang goreng ikan macam ini. Sedap dia memang lain macam, bukan biasa-biasa! Nak tahu macam mana caranya? Jom baca perkongsian oleh Ummi Hana di bawah.
Baca juga: Petua Menggoreng Ikan Supaya Tak Hanyir & Tak Melekat Pada Kuali, Hanya Guna Satu Bahan Ini
Cara Goreng Ikan Stail Orang Dulu-Dulu
Bahan-bahan:

5 ulas bawang merah
4 ulas bawang putih
2 inci kunyit hidup
5 sudu besar cili kisar
3 sudu besar garam halus
Belacan sedikit (jika suka)

Cara-cara:

Ambil lesung, tumbuk kunyit hidup, belacan dan garam sehingga hancur. Kemudian tumbuk bawang merah dan bawang putih. Pastikan jangan terlalu lumat sangat.
Masukkan pula cili kisar dan gaul rata. Simpan dalam bekas tertutup dan simpan dalam peti ais.
Ambil sedikit bila nak guna, lumur sehingga rata pada ikan dan perap sekejap. Kemudian boleh digoreng.
Sisa minyak goreng ikan tadi sedap jika dibuat goreng sayur atau buat nasi goreng ikan.

Kredit: Ummi Hana
Baca juga: Mudahnya Buat ‘Cencaru Sumbat Sambal’ Guna Air Fryer, Kalau Goreng Minyak Jadi Kotor!


Tips Popia Tidak Berminyak & Kekal Rangup Selepas Digoreng, Ini Rahsianya!

Nak tahu tak cara goreng popia supaya kekal rangup dan tidak berminyak selepas siap digoreng? Masih ramai yang ‘failed’ ketika menggoreng popia ini. Hasil popia yang digorengnya tidak rangup dan sangat berminyak.
Pelbagai resipi yang kita boleh buat dengan menggunakan kulit popia ini.  Contohnya popia cheese, popia goreng inti sayur, popia sira, popia inti carbonara dan sebagainya.
Oleh itu, jom kita praktikkan tips untuk menggoreng popia di bawah. Supaya hasil gorengan anda rangup dan garing!
Baca juga: Makanan Yang Tidak Boleh Dipanaskan Semula, Nombor 7 Paling Ramai Buat!
CARA GORENG POPIA SUPAYA KEKAL RANGUP & TIDAK BERMINYAK

1) Tos inti
Inti popia yang telah digoreng perlu ditos terlebih dahulu supaya tidak berair sebelum diisikan ke dalam kulit popia. Contohnya inti sayur, inti kentang, inti ayam, inti sardin dan sebagainya.
2) Jangan goreng inti
Selain tos inti yang sudah digoreng, ada cara yang lebih mudah. Jangan menggoreng inti yang mahu diletak di dalam kulit popia. Semasa menggoreng nanti, inti akan masak.
3) Teknik menggoreng
Sebelum mula menggoreng popia, minyak perlu dipanaskan terlebih dahulu dengan menggunakan api yang kuat.
Apabila minyak kelihatan sudah panas, perlahankan atau sederhanakan api. Gorengan popia mesti tenggelam dan perlu terbalikkan popia dengan kerap supaya ia tidak hangus. Popia juga akan masak dengan sempurna dan rangup.
4) Guna bekas kedap udara
Untuk mengelakkan popia kita menjadi lemau, lembik dan masuk angin, cara yang terbaik adalah dengan meletakkan popia ke dalam bekas kedap udara.
Sumber: Hanee Othman, Crispy & Crunchy
Baca juga: 3 Cara Supaya Makanan Bergoreng Kurang Berminyak, Macam Ini Baru Sihat!


Cara Goreng Telur Mata Kerbau Yang Cantik Elok, Kena Ikut 3 Tips Ini

Bila tengah lapar, pekena telur goreng dengan nasi pun dah cukup sedap. Tapi sebenarnya nak goreng telur mata kerbau ada caranya, barulah boleh dapat kuningnya yang cantik dan sempurna.
Seorang lelaki bernama Wan Luqman ini kerjanya sebagai tukang goreng telur berkongsikan tip dan cara yang betul untuk menghasilkan telur mata kerbau yang elok rupanya.
Jom sama-sama baca perkongsiannya di bawah..
Tips Goreng Telur Mata Kerbau

1. Guna kuali kecil dan ke dalam sedikit lengkuknya. Sebab telur putih akan membaluti telur kuning tu sikit dan telur tu tak merebak ikut saiz kuali.
2. Minyak kena lebih supaya dia akan tenggelam biar rata. Pecahkan telur dalam mangkuk kecil dahulu, jangan terus pecahkan ke dalam kuali. Jangan risau, kita toss dulu atas sudip bagi minyak tu meleleh jatuh selepas goreng, jangan angkat ke pinggan terus. Bila keliling putih dah mula garing sedikit, kemudian boleh di angkat.

3. Guna telur saiz D ataupun E. Ianya lebih afdal. Selalu kita order kat kedai, bila mintak telur mata, dibaginya telur mata jin mata satu, telur mata buta sebelah dan paling teruk telur mata dajal, musibah namanya tu.

Bila telur macam ini. Kuning-kuning tu samada cair atau separa cair. Baru berselera.
Kredit: Wan Luqman
Baca juga:

Tips Beli Telur Yang Betul Untuk Menghindari Risiko Keracunan

Ikut 4 Langkah Ini Untuk Buat Telur Separuh Masak Yang ‘Perfect’


Jangan Sampai ‘Overcook’, Doktor Kongsi Cara Betul Guna Air Fryer Supaya Lebih Sihat

Seorang doktor berkongsikan cara guna air fryer dengan betul supaya lebih sihat dan selamat untuk dimakan. Menurut Dr. Izzar Anwari di laman Instagramnya, beliau memuat naik satu perkongsian yang berkenaan risiko menggunakan air fryer.
Jika salah cara menggunakannya, ia boleh memudaratkan kesihatan tubuh badan. Untuk mengetahui dengan lebih lanjut, mari ikuti perkongsian olehnya di bawah.
Baca juga: 5 Jenis Makanan Yang Tidak Boleh Dimasak Menggunakan Air Fryer
CARA GUNA AIR FRYER SUPAYA LEBIH SIHAT & SELAMAT
Boleh kata ramai dah sekarang ada air fryer di rumah sebab nak amalkan gaya hidup sihat kan? Tapi air fryer tu betul-betul menyihatkan ke?
Guna Air fryer sememangnya lebih sihat berbanding dengan menggoreng makanan. Ia mengurangkan kalori sehingga 70-80% dan lemak pun sikit je. Kita juga dapat mengurangkan risiko merbahaya kesan dari menggoreng menggunakan minyak masak.
Contohnya bila kita menggoreng makanan berkanji (starch) seperti French fries dengan suhu tinggi, bahan kimia acrylamide akan terhasil. Dan acrylamide ni berkemungkinan dapat meningkatkan risiko mendapat kanser.
Baca juga: Cara Cuci Air Fryer Yang Betul. Baru Dijamin Bersih, Bebas Kuman & Tahan Lama
Dengan air fryer, kita dapat mengurangkan risiko terhasilnya acrylamide ni. Dengan bertukar kepada masakan air fryer, sudah tentu akan mengurangkan makanan berminyak/berlemak, barulah kolesterol dalam darah berkurangan serta kalori pun tak tinggi nanti. Takdela overweight atau obes. Barulah sihat kan.
Tapi ada satu kajian dari Korea Consumer Agency mengatakan bahawa acrylamide juga boleh terjadi jika memasak dengan air fryer sekiranya kita masak makanan dalam TEMPOH YANG LAMA dan SUHU TINGGI (dia buat kajian dengan masak kentang).

Kalau nak elak terjadinya acrylamide ni, elakkan memasak terlalu lama dengan suhu tinggi sehingga makanan overcook. Macam masak French fries, kita nak dia masak jadi warna golden yellow.
Kalau jadi warna brown, dah ada la acrylamide tu. Lagi gelap makanan berkanji yang telah dimasak tu, lagi tinggilah kandungan acrylamide.
Kesimpulannya, gunalah air fryer dan jangan overcook makanan ye. Saya pun guna airfryer hari2. Apa2 pun, amalkan pemakanan seimbang dan takyahla minum air2 manis. Baru betul haa
Sumber: Instagram Dr Izzar Anwar


Cara Hidang Salad Dengan Sedap

 PENULIS
myResipi

 KATEGORI
Artikel

 POSTED ON
2019-11-04 08:18:12

Mungkin tak ramai yang suka salad. Alasan biasanya sebab tak sedap dan tawar. Orang beranggapan bahawa salad ni makanan untuk turunkan berat. Jaranglah orang makan salad sebab saja nak makan. So macam mana kita nak hidang salad supaya sedap dan orang suka makan? Ikuti tips ini.
1. Pemilihan Sayur
Photo Credit: foodandstyle.com
Ini komponen paling penting dalam hidangan salad. Warna utama yang akan kelihatan dalam mangkuk atau pinggan korang ialah warna sayur. So make sure korang pandai pilih sayur. Selain salad, korang boleh letakkan kubis, bayam dan sawi.
2. Kerangupan
Photo Credit: yoffielife.com
Kombinasi elemen kerangupan ini melengkapkan semangkuk salad. Korang boleh cuba masukkan lobak merah, timun, tauge atau zuchini. Kalau nak letak buah macam epal pun boleh. Ia dapat memberi rasa manis kepada salad "tawar" korang.
3. Bahan "Rahsia"
Photo Credit: ruralmessenger.com
Ini khas untuk mereka yang memilih bab makan salad. Untuk orang macam ni, perlu ada elemen unik yang akan menyebabkan hidangan menjadi menarik seperti tembikai, avokado dan tomato. Tapi kena lah make sure tak diletakkan terlalu banyak. Kalau tidak, akan mengganggu khasiat salad korang.
4. Protein
Photo Credit: goya.com
Apa-apa yang kita makan, mestilah seimbang. So salad pun perlulah ada protein. Letak lah tuna, ayam atau daging dalam salad korang. Sama ada nak memanggang atau merebus tu terpulanglah. Yang penting mesti ada.
5. Sos
Photo Credit: cabotcheese.coop
Setiap salad memerlukan penambah rasa untuk menyempurnakan hidangan tersebut. So korang boleh letak jus buah-buahan sebagai pemanis kepada salad tersebut. Kalau nak masam-masam sikit, gaulkan cuka, lemon dan mustard. Ini semua dapat menyedapkan hidangan korang.
Jelas sekali salad bukan hidangan yang membosankan. Banyak cara untuk upgrade makanan "diet" ni. Nak makan saja-saja pun tak de masalah. Yang penting, seimbang dan sedap.


Penat Ulang-Alik Tandas? Ambil Makanan Ini Untuk Hentikan Cirit Birit

Anda sedang mengalami cirit-birit? Penat berulang-alik ke bilik air? Sampaikan badan pun dah lembik. Jom kami kongsikan cara hilangkan cirit-birit yang paling cepat dan berkesan.
Apa penyebab cirit birit?
Secara amnya, cirit-birit berlaku kerana pengambilan makanan dan minuman yang tercemar, makan dengan tangan yang kotor atau menyentuh najis. Pelbagai jenis virus, bakteria dan parasit boleh menyebabkan gastroenteritis dan seterusnya cirit-birit. Antara kuman yang biasa adalah:

Bakteria. Cth: Salmonella atau Escherichia (E. coli)
Virus. Cth: Norovirus atau rotavirus
Parasit. Cth: Giardia intestinalis

Tanda-tanda cirit birit:

Najis cair
Sakit atau kejang perut
Kerap ingin menggunakan tandas
Mual dan muntah-muntah
Demam
Hilang selera
Dehidrasi

CARA HILANGKAN CIRIT BIRIT
1. Air kelapa

Air kelapa mengandungi kandungan elektrolit yang tinggi bagi menggantikan elektrolit yang hilang dari badan. Jadi, minuman ini merupakan satu rawatan tradisional yang boleh merawat cirit birit.
2. Makanan rendah lemak
Pengambilan makanan rendah lemak juga baik utuk mengatasi cirit birit. Contoh makanan yang rendah lemak adalah ikan, isi ayam tanpa kulit dan protein sumber tumbuhan seperti tauhu, tempe, cendawan, kacang kuda, kacang edamame dan sebagainya.
3. Minuman elektrolit
Minuman elektrolit mengandungi kandungan elektrolit seperti natrium, kalium dan lain-lain yang baik untuk mengatasi mengalami masalah cirit birit. Jadi selain dari air kelapa, pengambilan air elektrolit juga bagus untuk cirit birit.
4. Cara Hilangkan Cirit Birit – Diet BRAT

Diet BRAT adalah singkatan daripada pisang (banana), nasi (rice), sos epal (applesauce) dan roti bakar (toast). Makanan ini merupakan rendah serat dan sekaligus dapat mengurangkan simptom semasa cirit birit. Tetapi diet ini tidak boleh diamalkan dalam tempoh masa yang lama kekurangan sumber serat, protein dan lemak.
5. Yogurt
Yogurt adalah produk tenusu yang diperbuat melalui proses fermentasi. Bakteria yang digunakan untuk membuat yogurt dipanggil “kultur” dan ianya mempunyai pelbagai kebaikan terhadap kesihatan.
Hasil daripada kajian yang dijalankan ke atas pesakit yang mengalami cirit birit, didapati bahawa yogurt dapat mengurangkan simptom cirit birit.
6. Sayur-sayuran yang dimasak
Mereka yang mengalami cirit birit digalakkan mengambil sayur-sayuran yang telah dimasak dan dibuang kulitnya (jika ada) untuk mengurangkan beban sistem pencernaan. Pemilihan sayur yang tidak berangin juga digalakkan untuk mengelakkan ketidakselesaan perut.
7. Minuman kultur
Pelbagai jenis minuman kultur yang kita boleh dapati di pasaran. Kebaikan minuman kultur ini adalah ianya mengandungi probiotik, iaitu sejenis bakteria baik yang dapat menjaga keseimbangan di dalam sistem pencernaan.
8. Makanan bland

Makanan bland atau nama mudahnya makanan yang rendah serat adalah sejenis makanan yang boleh diambil bagi mereka yang mengalami cirit birit. Elakkan diri daripada mengambil makanan yang pedas dan kompleks yang boleh membuatkan cirit birit menjadi lebih teruk. Contoh makanan bland adalah bubur nasi, kentang rebus dan roti putih.
9. Ais pop

Pengambilan ais pop merupakan salah satu alternatif lain yang boleh dilakukan untuk meningkatkan pengambilan air. Anda boleh membekukan jus buah ataupun air kosong bersama hirisan buah untuk menambahkan rasa.
10. Air Kosong
Rawatan utama yang paling penting bagi masalah cirit birit adalah mengambil air kosong yang cukup. Hal ini kerana cirit birit menyebabkan badan kehilangan banyak air melalui najis. Kesannya akan menyebabkan hidrasi pada tubuh badan. Selain itu, elakkan juga mengambil minuman yang berkafein kerana ianya bersifat diuretik yang akan menyebabkan lebih banyak air dikeluarkan daripada badan.
Kesimpulannya, ada banyak makanan dan minumam yang boleh diambil oleh pesakit cirit birit. Namun begitu, rawatan utama yang perlu didahulukan adalah perlu mendapatkan rawatan di klinik atau hospotal dengan segera untuk mengelakkan sebarang komplikasi.
Kredit: Root Of Science


Cara Hilangkan Hanyir Ikan Patin, Kena Cari & Buang ‘Urat’ Ini Sebelum Dimasak

Ramai yang suka makan ikan patin, tapi tak ramai yang pandai memasaknya. Lebih-lebih lagi dalam bab menyiangnya, ramai yang tak tahu petua hilangkan hanyir ikan patin ini.
Jika salah cara siang, ikan patin yang sudah dimasak akan berbau hanyir. Memang tak selera bila nak makan dan akhirnya ke ‘tong sampah’ juga.
Selain dari membasuh ikan dengan asam jawa dan tepung gandum, ada cara lain yang anda boleh praktikkan untuk menghilangkan rasa hanyir ini.
Baca juga: Cara Masak Tempoyak Ikan Patin ‘Original’ Dari Pahang, Guna 4 Bahan Je
Mungkin ramai yang tidak tahu cara yang dikongsikan oleh Rozniza Hussin. Menurutnya, kita perlu mencari ‘urat’ dalam ikan patin untuk mengelakkan bau hanyir.
Urat tersebut berwarna putih seakan benang, 4 urat ini terlebih dahulu perlu dibuang semasa membasuh ikan patin atau ikan duri.
Cara Hilangkan Hanyir Ikan Patin
1. Semasa membersihkan ikan patin yang dipotong, cari urat di celah-celah isi ikan. Bila sudah jumpa, tarik dan buang menggunakan pisau.

2. Bila dah jumpa, senang saja untuk keluarkannya, cuma tarik sahaja urat tersebut.

3. Ini dia urat yang membuatkan ikan patin kita berbau hanyir.

Selain ikan patin, perkara yang sama boleh dipraktikkan untuk ikan duri atau ikan sembilang.
Sumber: Rozniza Hussin via Vanilla Kismis
Baca juga: Cara Masak Tempoyak Ikan Patin ‘Original’ Dari Pahang, Guna 4 Bahan Je


Cara Kilatkan Dapur Seperti Baru, Lelaki Kongsi Guna 3 BAHAN Ini .
Dah nak masuk musim raya ini, mestilah nak dapur kita cantik dan nampak seperti baru walaupun dah bermacam lauk sudah dimasak.
Sebab biasanya dapur di rumah jarang bersih begini, pasti akan ada kesan minyak hitam yang melekit selain sisa sisa masakan yang melekat di celah dapur.
Baca juga: Rebus Nasi Impit Jimat Gas & Elektrik, Wanita Ini Kongsi PETUA
Melihat perkongsian lelaki ini yang dapurnya berkilat macam baru, ramai yang tertanya-tanya apa tip yang digunakan.
Supaya dapur di rumah kita pun bersih begini, ini tip yang dikongsi oleh Dapur Pak San.

CARA KILATKAN DAPUR SEPERTI BARU

Ramai bertanya dan nak tahu cara untuk kilatkan dapur seperti baru. Guna cara ini supaya dapur bersih, berkilat macam baru;
1. Tabur baking soda dan garam atas dapur.
2. Kemudian sabun cecair cuci pinggan. Lumur seluruh bahagian dapur supaya bahan tadi kena semua tempat.
3. Selepas sapu rata, tutup bahagian dapur yang dilumur tadi guna tisu dapur.
4. Kemudian tuang cuka, pastikan cuka meresap dan basah. Biarkan dalam 1 jam, selepas itu buka dan gosok guna besi pengosok periuk. Insya-Allah kotoran degil atas dapur senang bersih.
Mudah je rupanya, tak perlu dah nak upah tukang cuci, kita pun boleh buat sendiri guna bahan-bahan yang di dekat dapur.
Nak bersihkan belakang kuali dan periuk pun boleh gunakan cara yang sama.
Semoga bermanfaat!
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup


Cara Kupas Buah Mangga, Mudah Dan Cantik!

PENULISmyResipi
KATEGORITips & Petua
POSTED ON2020-11-25
Mungkin ramai yang sudah tahu cara kupas buah mangga, tetapi tips ini boleh memudahkan kerja untuk kita mengupas buah mangga dan pada masa yang sama dapat hasilkan potongan mangga yang cantik dan ‘presentable’! Yang paling penting, sediakan pisau yang sesuai supaya lebih memudahkan kerja mengupas buah mangga ini.
Apa lagi? Jom cuba cara kupas buah mangga yang mudah dan dapat hasilkan potongan mangga yang cantik ni.
Bahan-bahan
Pisau
Pengupas buah
Mangga

Cara-caraTeknik 1

Kupas kulit mangga
Hiris memanjang
Hiris melintang
Potong mendatar

Teknik 2

Potong mangga melintang kepada dua bahagian
Kerat isi mangga secara menegak
Buat sehingga 3 bahagian
Keratkan isi mangga secara melintang
Tolak bahagian kulit mangga ke atas untuk keluarkan isi


Petua Kurangkan Masin Pada Ikan Masin, Ikut 5 Cara Ini

“Oh begini cara kurangkan ‘masin’ ikan masin yang keterlaluan. Barulah lagi sedap dimakan…”
Ikan masin merupakan lauk yang pembuka selera. Tapi jika terlalu masin, tidak elok untuk kesihatan.
Bagi mengatasi masalah ikan masin yang terlampau ‘masin’, berikut merupakan petua mudah yang boleh membantu mengurangkan rasa masin yang melampau.
Anda juga boleh menikmati ikan masin dengan lebih sihat dan sedap. Jom cuba satu dari lima tip di bawah.
Baca juga: Petua Goreng Ikan Masin Supaya Tak Hancur, Rangup & Elok Sempurna
CARA KURANGKAN ‘MASIN’ IKAN MASIN

1. Rendam air garam
Rendam ikan masin dalam dua liter air yang ditambah dengan satu sudu garam. Biarkan selama lima hingga 10 minit.
Cara ini akan menjadikan rasa masin akan berkurangan dengan lebih cepat kerana masin akan lebih mudah mengalir dalam air masin.
Jika masih lagi masin, boleh ulang sekali lagi proses rendaman. Selepas direndam toskan.
2. Rendam air biasa
Rendam ikan masin dengan air biasa selama 12 hingga 24 jam, dengan cara ini garam yang sebati dengan isi ikan akan larut dalam air.
Syaratnya, anda perlu menukar air rendaman sekurang-kurangnya tiga hingga empat kali sepanjang proses rendaman.
Lecehnya cara ini ia mengambil masa yang lama tetapi hasilnya berbaloi. Oleh itu sebelum disimpan atau dimasak, toskan airnya.
3. Rendam air panas
Cara ini juga mudah dan cepat untuk mengurangkan rasa masin ikan masin, namun tekstur ikan akan menjadi lembik dan sangat lembut.
Jadi jangan rendam lebih daripada 10 minit ya! Tos sehingga ia betul-betul kering sebelum disimpan atau terus dimasak.
4. Surat khabar
Bungkus ikan masin dengan surat khabar kemudian rendamkan di dalam air selama lima minit.
5. Air beras
Rendam ikan kering itu dalam air beras, kemudian basuh dengan air biasa sebelum dimasak.
Teknik ini juga dipercayai dapat mengurangkan masin pada ikan masin yang ‘keterlaluan’.
Melalui 5 cara ini bukan sahaja anda dapat menikmati ikan masin dengan kadar garam yang rendah, malah dapat mengelakkan rasa masin melampau!
Kredit: Rasa, Xtra
Baca juga: Hati-hati, Jangan Panaskan 9 Makanan Ini Dalam Microwave!


Cara Masak Ayam Goreng Kari, Sedap Dia Tak Boleh Bawa Bincang

Jika anda suka makanan yang berempah, wajib cuba resipi ayam goreng kari ini.
Sekali cuba pasti akan teringat-ingat. Sangat sedap dan membuka selera.
Satu lauk ini pun dah cukup, makan dengan nasi panas-panas memang umphh!
Saudari Noreen Elaine ada berkongsikan resipinya di bawah. Selamat mencuba.
RESIPI AYAM GORENG KARI
Bahan-bahan:

Ayam secukupnya – dipotong dadu
1-2 biji bawang merah – potong dadu/cincang
2 sudu makan sos tiram
Hirisan cili hijau secukupnya

Bahan perapan:

5 sudu makan serbuk cili
3 sudu makan serbuk kari
1 sudu makan tepung jagung
Cili hijau secukupnya
Bawang putih secukupnya
Halia secukupnya
Serbuk perasa secukupnya
Garam secukup rasa

Cara memasak:
1. Bersihkan ayam, potong kecil dan gaulkan bersama bahan-bahan perapan sehingga rata. Biarkan selama ½ jam.

2. Dalam kuali, panaskan minyak masak sedikit banyak. Masukkan bawang merah yang dicincang. Tumis hingga kekuningan.
3. Kemudian masukkan ayam yang telah diperap tadi. Gaulkan supaya ayam masak dengan sekata.
4. Bila ayam kelihatan masak, masukkan sos tiram dan hirisan cili hijau. Gaul lagi sehingga semua bahan sempurna dan cukup rasa.

5. Sedia untuk dinikmati.
Kredit: Noreen Elaine
Baca juga: Ini Cara Nak Ayam Rangup Tanpa Minyak Guna Air Fryer, Memang Menjadi!

Baca juga: Cara Buat Ayam Goreng Kunyit Sedap, Sama Macam Dekat Kedai Thai


Cara Masak Bihun Goreng Kampung, Sedap Macam Mak-Mak Kita Buat

Cara memasak bihun goreng kampung ini sangatlah mudah. Resipi ini tidak menggunakan banyak bahan, sesuai dinikmati pada bila-bila masa dan ia juga pasti digemari ramai.
Resipi perkongsian oleh Puan Adila Razak ini memang terbaik dan sedap, rasa sama seperti mak-mak kita sediakan. Jom lihat bahan-bahan dan cara memasaknya di bawah.
Baca juga: Resipi Suun Goreng Ala Thai, Orang Kata Makan Ini Lagi Sedap Dari Bihun!
Resipi Bihun Goreng Kampung
Bahan-Bahan untuk ditumbuk:

3 biji bawang merah
3 biji bawang putih
1 sudu besar ikan bilis

Bahan-bahan lain:

1/2 bungkus bihun direndam hingga lembut & toskan
1/2 labu bawang besar holland dihiris dadu
10 ekor udang
Carrot dihiris (optional)
Kubis dihiris (optional)
1 sudu besar sos ikan
3 sudu besar cili kisar
3 sudu besar sos tiram
2 sudu besar sos tomato
4 tangkai cili merah biji dihiris

Bahan-bahan hias:

Daun bawang dihiris
Bawang goreng

Cara-caranya:
1. Panaskan kuali dan tumis bawang besar holland. Kemudian masukkan pula bahan tumbuk dan sambung tumis.
2. Masukkan pula cili kisar & udang. Bila sudah pecah minyak masukkan sedikit air. Kacaukan hingga sebati kemudian sos tiram, sos ikan & sos tomato.
3. Perisakan terlebih dahulu & barulah dimasukkan bihun yang telah ditoskan. Kacau sebati kemudian masukkan pula sayur. Apabila bihun sudah kering dan masak bolehlah dimasukkan hirisan cili.
4. Tutup api dan sedia untuk dihidang bersama taburan bawang goreng dan daun bawang.
5. Siap!

Kredit: Adilah Razak
Baca juga: Resipi Bihun Soto Yang Mengiurkan, Sup Cukup Rasa Rempah. Wajib Menambah 2, 3 Kali!


Cara Masak Chicken Peratal Yang Mudah Tapi Sedap

Ringkas tetapi sedap! Itulah gambaran bagi resipi chicken peratal yang dikongsi oleh Sheena Supramaniam. Tengok warna masakan itu sahaja sudah dapat merasai keenakan rasanya.
Resipi yang patut dicuba kerana ia cepat dan mudah. Boleh buat menu Chicken Perattal untuk makan tengah hari nanti.
Resipi Chicken Peratal
Bahan-bahan:

Ayam – dipotong kecil
Sebiji tomato
Daun kari sikit
Daun ketumbar (pilihan, tiada pun takpa)
5 biji bawang kecil
5 ulas bawang putih
2 halia saiz ibu jari
1 batang kayu manis
5 buah pelaga
2 bunga lawang
½ sudu besar jintan manis
2 ½ sudu besar serbuk cili
2 sudu besar serbuk kari ayam atau daging
1 ½ sudu kecil serbuk kunyit
Garam

Cara penyediaan:
1. Kisar bawang merah kecil, bawang putih dan halia.

2. Kemudian, panaskan kuali dengan minyak kelapa dan masukkan buah pelaga, bunga lawang dan jintan manis. Masukkan juga daun kari.

3. Selepas itu, masukkan bahan yang telah dikisar tadi.

4. Masukkan sedikit air dan tumis sehingga pecah minyak.

5. Bila dah pecah minyak, masukkan ayam dan 1 1/2 sudu kecil serbuk kunyit.

6. Kacau sebati dan masukkan buah tomato.

7. Masukkan 2 1/2 sudu besar serbuk cili dan 2 sudu besar serbuk kari ayam/daging.

8. Kacau sebati dan masukkan garam. Biar ayam masak dalam api sederhana. Kacau sekali sekala. Jika terlalu kering, boleh tambah air sedikit.

9. Masukkan daun ketumbar. Kacau sebati dan biar masak dalam 5 minit lagi.

10.Siap! Boleh makan dengan nasi panas, capatti, thosai, idly, roti canai, lemang, ketupat. Semua boleh.

Kredit resipi & foto: Sheena Perattal Via Rasa
Baca juga: Resipi Gulai Lemak Ikan Kering Kelantan, Sedap Tak Terkata


Cara Masak Mee Kicap Paling Simple, Sesuai Untuk Makan Malam

Malam-malam selalu tak tahu nak makan apa? Apa kata jom buat mee kicap. Cara masak mee kicap ini pun sangat mudah dan sedap. Ikut je resipi langkah demi langkah yang telah dikongsikan oleh Cik Puan Julieta di bawah. Selamat mencuba!
Baca juga: Resipi & Tips Supaya Ayam Goreng Jadi Berkerinting, Hanya Guna 2 Bahan
Cara Masak Mee Kicap Paling Mudah
Bahan-bahan:

Mee wantan, sya guna Mee Kering @ √ Dried Noodles
Bawang putih tumbuk halus
Lada sulah
Sos tiram
Minyak bijan
Kicap pekat
Garam / Gula
Tepung jagung
Mee kering & sayur sawi (celur sekejap)
Ayam (diperap dengan kicap masin, kicap manis & lada sulah, kemudian goreng)
Daun bawang sebagai hiasan

Cara-cara:
1. Tumis bawang putih sehingga kekuningan titiskan sedikit minyak bijan, air, sos tiram, lada sulah & kicap pekat.
2. Kemudian perasakan garam, gula dan secukup rasa.Akhir sekali masukkan tepung jagung, kuahnya biar agak-agak pekat. Masak sehingga kuah mendidih dan boleh padam api.

Cara penyediaan:
1. Masukkan mee yang telah ditos tadi ke dalam bekas, gaul-gaulkan dengan sedikit kuah kicap kemudian tuang dalam mangkuk.
2. Potong nipis ayam yang sudah digoreng tad, susun atas mee bersama sayur. Akhir sekali tuang sedikit kuah kicap tadi. Hias dengan sedikit daun bawang, siap!

Kredit: Cik Puan Juelita


Cara Masak Nasi Ayam Briyani Yang Sempoi Tapi Sedap, Lain Dari Lain

Bila dah tiada idea nak masak apa, jom cuba Nasi Ayam Briyani yang lazat ini.
Cara membuatnya juga sangat mudah tapi sangat sedap dan membangkitkan selera.
Jom lihat resipinya di bawah yang dikongsikan oleh Aisyah Humaira. Selamat mencuba!
Resipi Nasi Ayam Briyani
Bahan-bahan:

6 cawan beras basmati sukatan zie guna cawan kecil kaca ikea
1 paket kecil rempah empat sekawan (bunga lawang, kulit kayu manis, cengkih, buah pelaga)
½ sudu kecil lada hitam
3 sudu besar besar minyak sapi adela vanaspati
3 biji bawang kecil dipotong 2
4 biji bawang putih tanpa hiris
2 helai daun pandan disimpul
6 sudu besar sos tomato del (saya guna sos cili SAJI
2 biji tomato dihiris
2 senduk kuah ayam beriani (resipinya)
⅓ suku tin susu cair Saji
3-4 tangkai daun ketumbar sekali batangnya
1 kiub pati ayam, gula secukup rasa dan air secukupnya

Cara-cara memasak:
1. Cairkan minyak sapi adela dan masukkan rempah 4 sekawan, lada hitam dan kacau.

2. Masukkan pula bawang kecil, bawang putih, buah tomato dan daun pandan. Kacau rata sehingga bawang-bawang layu.

3. Masukkan sos, kuah ayam beriani, kiub pati ayam dan gula kacau sebati. Kemudian masukkan beras, susu cair serta air. Sukatan air sama seperti masak nasi biasa cuma lebihkan sedikit sahaja kacau perlahan sebatikan, masuk daun ketumbar. Tutup periuk.

4. Bila nasi separuh masak, masukkan 2-3 ketul lauk ayam beriani. Tutup periuk tunggu hingga nasi masak. Setelah nasi masak terus gemburkan perlahan-lahan untuk cantikkan nasi.

5. Siap untuk dihidang.

Kredit: Aisyah Humaira


Cara Masak Nasi Guna Teknik Double Boil, Confirm Tak Berkerak

Kadang-kadang stress tiap kali nak basuh kerak nasi dalam periuk. Kena rendam dulu baru senang nak basuh.
Tapi bila nampak kerak tu jadi nasi rasa membazir pula. Tapi apa boleh buat, tak semua suka makan kerak tu.
Jadi apa kata kita masak nasi menggunakan teknik ‘double boil’ pula. Confirm tak berkerak dan tak membazir.
Cara Masak Nasi Guna Teknik Double Boil
Jom baca perkongsian oleh Nabilah Hannan di bawah:
Kadang malas nak layan kerak nasi dalam periuk. Bila dah rendam dlm sink, nampak kerak tu jadi nasi rasa membaziar pulak.
So, jom kita masak nasi teknik double boil. Selalunya orang buat chocolate topping je yang guna teknik ni. Sekarang kita apply kat nasi pulak.
STEP LAST TU PALING UTAMA, kalau ambil master dalam bidang masakan nasi putih tapi tak reti yang tu, tetap disqualified.
Cara-caranya:
1. Basuh beras macam biasa. Dan sukat air macam biasa. Saya pakai mangkuk yang jenis stainless steel tu.

2. Kemudian, periuk nasi tu letak air jugak. Biar terendam separuh dari mangkuk tadi.

3. Rice cooker + periuk nasi taruk air + mangkuk stainless steel (beras dibasuh +air).

4. Langkah paling penting. Pastikan lampu dekat COOK menyala.

5. Kejadian nasi yang telah masak.
Button cook tadi takkan naik warm selagi air yang kita taruk dalam periuk nasi ada lagi. Nak tunggu kering lama lagi la kot nak makan nasinya. Jadi, dalam 20-30 minit lepas on switch tu, boleh check kalau-kalau nasi dah siap masak.

Kredit: Nabilah Hannan
Baca juga: 6 Cara Masak Nasi Supaya Lambat Basi & Tahan Sampai 2 Hari


Cara Masak Nasi Impit Paling Mudah. Masak & Tinggal Je, Hasil Seketul Cantik Macam Ni

Bila dah nak dekat raya, pasti ramai yang tercari-cari cara masak nasi impit paling mudah. Maklumlah, biasanya ketupat segera akan laku keras sampai kehabisan stok di kebanyakan kedai.
Jangan risau, jom buat sendiri je nasi impit mengunakan cara yang dikongsi oleh Wan Ros Ina Lina di bawah. Tips ini menggunakan pressure cooker, tapi buat yang tak ada boleh guna rice cooker je.
Cara Masak Nasi Impit Guna Pressure Cooker/Rice Cooker

Cara-caranya:

Beras 1 cawan + air 3 cawan (beras biasa bukan basmathi)
Basuh beras bersih-bersih dan masukkan air (saya masak 3 cawan beras + 9 cawan air)
Masukkan ke dalam pressure cooker. (saya guna jenama Primada)
Tekan butang congee/soup. Kemudian dah boleh tinggalkan. Boleh buat kerja lain.
Jangan guna periuk steel, masak nasi dalam periuk non stick supaya senang nak terbalikkan nasi impit nanti. Barulah nasi impit keluar cantik tak melekat.
Bila dah masak, satu tip untuk keselamatan, jangan lepaskan wap tapi biarkan wap keluar sendiri.
Selepas beberapa minit, dah nampak macam ok baru buka penutup pressure cooker.
Angkat periuk kemudian tekan nasi sehingga padat. Guna senduk kayu saja, tekan biar padat dan nampak kemas.
Kemudian biarkan nasi impit sejuk, tak perlu salin ke bekas lain.
Bila dah betul-betul sejuk, baru terbalikkan. Kemudian bolehlah potong.
Kalau masih panas/suam, jangan keluarkan lagi dan jangan potong. Biar dulu beberapa jam.

Siap! Boleh makan dengan kuah kacang atau sambal ikan.

Sumber: Wan Ros Ina Lina
Baca juga: Cara Buat Lemang Guna Air Fryer, Rasanya Tetap Asli Walaupun Moden


Cara Masak Nasi Sihat Tanpa Kanji, Elok Untuk Diabetes & Banyak Lagi Kelebihan Lain

Nasi merupakan makanan ruji di Malaysia dan kebanyakan negara di Asia. Dari sarapan hingga ke makan malam, nasi memang wajib ada atas meja hampir semua rakyat Malaysia.
Nasi juga merupakan sumber karbohidrat utama dalam diet seharian kita. Namun begitu, nasi mengandungi kandungan kanji yang agak tinggi.
Jika pengambilan makanan berkanji tidak terkawal boleh menyebabkan risiko terkena diabetes, penyakit jantung dan peningkatan berat badan.
Sebelum semua ini berlaku, maka lebih elok jika kita mencegahnya dari awal dengan mengamalkan cara masak nasi sihat tanpa kanji ini.
Cara tersebut telah dikongsikan oleh Zinnirah Muthalif di laman sosial Facebook. Jom sama-sama baca perkongsiannya di bawah.
Cara Masak Nasi Sihat Tanpa Kanji
1. Jerang air dan didihkan. Sukatan air (3/4) atau agak-agak saja sampai penuh. Jangan penuh sangat, takut melimpah bila masuk beras nanti.

2. Basuh beras sebanyak 3 kali. Bila air dah mendidih, masukkan beras. Beras apa-apa pun boleh menggunakan cara ini.

3. Masukkan daun pandan jika suka, nasi akan bau lebih harum tapi tidak menjejaskan rasa nasi.

4. Biarkan mendidih selama 5 hingga 8 minit. Kalau nak tahu nasi dah lembut macam nasi atau tidak, picit beras sedikit. Bila dah lembut, boleh tutup api.

5. Bila dah angkat dari dapur, kanji akan mula kelihatan.

6. Tapis dan biarkan seketika. Kemudian masukkan semula dalam periuk dan tutup.

7. Kalau nak panaskan, letak atas api paling kecil dalam 2 minit.

Selepas dah ikut semua langkah ni, nasi sihat tanpa kanji sedia untuk dihidang. Selamat mencuba!
Kelebihan nasi yang dibuang kanji:

Tidak mudah basi
Rendah kanji dan gula
Sesuai dimakan untuk orang yang ada diabetes, orang tua dan orang yang nak diet
Tak leceh, 8 minit dah siap
Air kanji boleh guna untuk siram pokok, bagi minum kucing dan dijadikan masker muka.

Kredit: Zinnirah Muthalif


Cara Masak Nasi Untuk Sorang Makan, Baru Tak Membazir & Nasi Tak Berkerak

Rupanya ada cara mudah untuk masak nasi dalam kuantiti yang sedikit. Barulah tak membazir, ngam-ngam nasi untuk sorang makan.
Jika masak nasi guna cara biasa tapi menggunakan beras yang sedikit, nasi akan jadi berkerak. Susah bila nak cuci nanti.
Ikut saja cara yang dikongsikan oleh Amalina Aziz di bawah. Sangat praktikal untuk orang bujang dan buat mereka yang mempunyai ahli keluarga yang tidak ramai.
Tips Masak Nasi Untuk Sorang Makan
1. Ambil beras setengah cawan dan basuh seperti biasa.
2. Isikan air hampir penuh cawan yang dah dimasukkan beras tadi. Pastikan gunakan cawan yang tahan panas.
3. Masukkan cawan tadi dalam rice cooker dan isi rice cooker dengan air separuh penuh.

4. Kemudian masak seperti biasa.

Siap dan boleh dimakan macam biasa! Selamat mencuba.

Kredit: Amalina Aziz
Baca juga: Cara Masak Nasi Sihat Tanpa Kanji, Elok Untuk Diabetes & Banyak Lagi Kelebihan Lain


Cara Masak Sagu Supaya Tak Berketul, Ikut Cara Ni Boleh Tahan 2 Minggu Dalam Peti

Tak semua tahu cara masak sagu dengan betul. Kalau tak sengaja masuk air lebih, hasilnya akan masih ada biji-biji sagu dan melekat-lekat.
Buat anda yang masing gagal setiap kali buat sagu, ada cara mudah yang boleh membantu.
Katanya bukan saja sagu nampak cantik sebijik-sebijik, tapi mampu tahan lama dalam peti ais lebih kurang 1 hingga 2 minggu.
Baca juga: Petua Masak Nasi Basmathi Elok & Berderai, Rendam Guna 1 Bahan Ini
Cara Masak Sagu Cantik Sebiji-Biji
Menerusi perkongsian dari Aisya Humaira, beliau bekongsikan tips masak sagu berbintik cantik dan tak melekat dengan cara ini.
Caranya:
1. Didihkan air sehingga betul-betul menggelegak baru masukkan sagu dalam periuk. Air mesti lebih dari sagu. Sesekali kacau untuk elak dari sagu berketul.

2. Setelah sagu bertukar jernih iaitu warna putihnya dan dah hilang angkat periuk, tuang sagu dalam bakul lalu bilas dengan air biasa untuk buang kanjinya. Pastikan guna bakul jaring halus supaya sagu tidak terkeluar dari bakul.

3. Simpan sagu dalam bekas dan tuang air sejuk hingga menutupi sagu. Lalu tutup kemas dan simpan dalam peti, boleh tahan 1-2minggu.

Kredit: Aisyah Humaira
Baca juga: Tips Simpan Cili Supaya Tahan Lama, 8 Bulan Pun Masih Segar
Jom Buat Sendiri Tauhu Telur Homemade. Dijamin Sedap, Bersih & Halal


Cara Masak Sotong Kam Heong. Nak Ganti Dengan Ayam, Lala, Udang Pun Boleh

Ada sotong dalam peti tapi tak tahu nak masak apa? Jom cuba Resipi Sotong Kam Heong yang mudah dan sedap ini.
Kalau tak ada sotong, ganti dengan ayam, lala atau udang pun boleh. Rasa sedap tetap sama. Ikut saja resipi di bawah. Selamat mencuba!
Resipi Sotong Kam Heong
Bahan-bahan:

1 sudu besar udang kering – cincang halus
3 ulas bawang putih ( dalam gambar 6 sebab kecil) – cincang halus
1 biji bawang besar/holland – cincang halus
2 inci halia – cincang halus
6 biji cili padi
2 tangkai daun kari
Sedikit daun sup untuk hiasan
Sedikit garam dan serbuk perasa
3 ekor sotong

Bahan-bahan pes:

2 sudu besar rempah kari (bancuh dengan air)
2 sudu besar sos tiram
3 sudu besar kicap

Campur je semua bahan dalam satu mangkuk

Cara memasak:
1. Panaskan minyak masak anggaran 5 ke 6 sudu besar. Tumis bawang besar, bawang putih, halia dan udang kering yang dicincang halus.
Dah kekuningan, masuk daun kari. Oh ya, lebih sedap jika guna bawang holland.

2. Masukkan cili api.

3. Bila dah naik bau harum semerbak, tuangkan campuran bahan pes. Kacau rata.

4. Masak sampai pecah minyak.

5. Masukkan 1 cawan air. Kacau lagi.

6. Masukkan sotong. Kacau sebati. Biar sekejap sampai sotong lembut. Jangan biar lama sangat, nanti liat.

7. Masukkan garam dan serbuk perasa mengikut selera.

8. Akhir sekali taburkan daun sup sebagai penyeri dan penyedap rasa.

9. Dah siap, selamat mencuba!

Kredit: Liza Idris


Resipi Sup Kaki Lembu, Orang Lama Kongsi Cara Proses & Bersihkannya

Sup kaki lembu merupakan salah satu menu popular yang ada penggemarnya tersendiri. Cara masak sup kaki lembu tidak susah mana, namun cara bersihkannya agak renyah.
Walaupun proses mencuci kaki lembu agak leceh, tapi hasilnya sangat berbaloi kerana anda akan menikmati sup yang enak!
Jom lihat cara-cara membersihkan kaki lembu perkongsian daripada saudara Abdul Muhaimin Mahfuz.
Baca juga: Cara Cuci Perut Lembu, ‘Confirm’ Putih Bersih Kalau Ikut Cara Ni
CARA MASAK SUP KAKI LEMBU
1. Kaki lembu yang belum diproses. Bahagian ini paling sedap jika dimasak sup.

2. Pertama sekali, bakar kaki lembu sehingga bulu dan ‘kasut’nya hangus. Pastikan dibakar ‘direct’ dengan seperti dalam gambar atau boleh guna kayu api.

3. Bakar hingga betul-betul rentung seperti ini. Cara untuk tahu kaki lembu ni sudah boleh diangkat atau tidak ialah dengan cara mencungkil menggunakan pisau atau mata parang. Jika ia senang terkopak, itu tandanya kaki lembu ini sudah boleh diangkat dari api.

4. Bersihkan kaki lembu yang telah dibakar tadi dengan mengikis bulu yang hangus serta membuang ‘kasut’ nya. Proses ini agak renyah dan agak susah namun berbaloi dengan hasilnya. Berhati-hati ketika membersihkan kaki lembu ini kerana ia masih panas. Boleh guna tukul, pisau dan sebagainya untuk memudahkan kerja.

5. Kaki lembu yang telah siap dibersihkan.

6. Potong menjadi bahagian-bahagian kecil supaya senang dimasak, mudah lembut dan senang dimakan. Hanya potong guna pisau kerana bahagian ni lembut.

7. Bersihkan kaki lembu dengan membuang kesan-kesan arang. Kemudian bolehlah direbus dengan api sederhana selama 4 jam. Boleh juga guna periuk tekanan untuk mempercepatkan proses memasak.

8. Tutup dengan penutup periuk.

9. Masak hingga kaki dan urat menjadi lembut.

10. Kemudian bolehlah masukkan aneka bahan-bahan sup yang lain mengikut resipi kegemaran anda.

11. Mudah saja kan? Selamat mencuba!

Kredit: Abdul Muhaimin Mahfuz
Baca juga: Cara Masak Paru Goreng, Ini Petua Rangup & Tak Hanyir


Cara Masak Telur Masin Guna Air Fryer Tanpa Guna Air, Cantik & Elok Hasilnya

Telur masin merupakan lauk yang menjadi kegemaran ramai. Kalau makan nasi kerabu, tak ada telur masin ni memang tak lengkap hidangan.
Biasanya bila nak masak telur masin, kita rebus telur tersebut kan? Selain dari rebus, rupanya boleh juga masak telur masin guna air fryer.
Memang dijamin lagi senang kalau guna air fryer, tak perlu elak air pun. Tinggal letak saja telur dalam bekas yang sedia ada dalam air fryer itu.
Nak cuba? Jom ikut cara-cara yang dikongsikan oleh Fatimah Salim di bawah.
CARA MASAK TELUR MASIN GUNA AIR FRYER
Telur masin masak dalam penggoreng elektronik (airfryer). Cantik kan kejadiannya?
Mudah saja tetapannya:

Suhu: 110 degree Celsius
Masa: 15 minit

Tips tambahan:

Masak tanpa air (saya masukkan dalam loyang tersedia)
Elakkan suhu tinggi, kerana telur boleh pecah dan meletup

Selamat mencuba!
Kredit: Fatimah Salim


Cara Masak Tempoyak Ikan Patin ‘Original’ Dari Pahang, Guna 4 Bahan Je

Makanan yang menggunakan tempoyak memang banyak, tapi antara yang paling disukai ramai adalah Tempoyak Ikan Patin. Banyak cara untuk memasaknya tapi yang ini adalah resipi asli dari Pahang.
Resipi asal dari negeri ini telah dikongsikan oleh Ieda Ida. Cara memasaknya tidaknya sukar mana, hanya guna 4 bahan saja iaitu kunyit, cili, tempoyak dan daun kesum. Tapi ‘rasa’ dia memang padu!
Baca juga: Resipi Asam Pedas Melaka Asli. Ada ‘Rahsia’ Buat Kuah Pekat, Sedap & Padu
Resipi Tempoyak Ikan Patin ‘Original’ Pahang
Cara masak tempoyak ikan patin original ni dari pahang:
Tak letak bawang, tak letak serai, tak letak bunga kantan, tak letak bawang putih.
Bahan-bahan:

Cili
Kunyit
Daun kesum
Tempoyak
Ikan (memang wajib ada)

Cara masak:

Tumbuk cili dan kunyit mengikut tahap kepedasan yang disukai.
Kemudian masukkan daun kesum dan tempoyak mengikut kepekatan yang diingini. (boleh letak timun tua jika suka)
Masukkan cili dan kunyit yang sudah ditumbuk lumat.
Masukkan air dan masak sehingga mendidih. Perasakan secukup rasa dengan garam dan gula.
Akhir sekali, masukkan ikan yang bersesuaian (patin, talapia, kembung, kerisi, tenggiri). Ayam, tulang pun boleh ya.
Biarkan menggelak dan tunggu sehingga ikan masak. Selamat mencuba!

Haa, mudah je kan rupanya? Lepasni tak perlu jauh ke Pahang kalau mengidam, buat sendiri kat rumah pun boleh!
Kredit: Ieda Ida
Baca juga: Cara Buat Ayam Goreng Ala ‘Mekdi’, Guna 3 Tepung Ini Sebagai Bancuhan


Cara Membuat Cendol Paling Mudah, Hanya Perlu Bekukan Santan & Susu!

 PENULIS
myResipi

 KATEGORI
Artikel

 POSTED ON
2020-08-12 23:16:50

Memandangkan cuaca di negara kita kini agak panas, ini yang akan menyebabkan kita cepat haus. Jadi, sudah pasti orang ramai ingin melegakan tekak dengan sesuatu yang sejuk. Contohnya seperti cendol, fuhhh kalau dapat waktu panas-panas ini mesti nikmat tak terkata! Namun, disebabkan COVID-19 ini masih lagi berleluasa, kebanyakan gerai cendol tidak beroperasi sebagai langkah berjaga-jaga.
Jangan risau, anda masih boleh cuba membuat cendol di rumah sendiri dengan cara yang lebih mudah. Tidak perlu menggunakan mesin parut ais kerana anda cuma perlu bekukan sahaja santan dan susu! Oleh itu, jom ikuti perkongsian resipi daripada Rena Masni Hamdan dari laman Facebook.

Kredit: Mashable SEA
Bahan-bahan:

1 paket kecil santan kelapa sawit

¼ tin susu cair

1 paket susu cair

1 sudu kecil garam halus

2 sudu jagung cream dalam tin

Air gula

Cara-cara:

Bancuh santan dan susu cair bersama 1 liter air masak dan garam. Kemudian, kacaukan hingga sebati.

Kredit: Cikguzim

Simpan santan sehingga tahap sejuk bekunya menampakkan seperti ais kristal. Elakkan santan menjadi terlalu beku kerana ia akan mengambil masa untuk pecahkan ais itu semula.

Kredit: Mingguan Wanita

Setelah ais sudah cukup dibekukan, campurkan bersama bahan-bahan cendol lain dalam bekas dan adukkan.

Kredit: Mingguan Wanita

Siap! Resipi ini sememangnya sangat mudah dan cepat! Boleh dimakan sambil menonton televisyen waktu petang bersama keluarga. Selamat mencuba!

Kredit: Mingguan Wanita


Cara Membuat Chocolate Mousse Trifle, Guna 3 Bahan Je!

PENULISmyResipi
KATEGORITips & Petua
POSTED ON2020-11-25
Siapa penggemar dessert coklat memang sesuai sangat la untuk cuba buat dessert ni. Chocolate mousse ni sesuai dijadikan sebagai hidangan pencuci mulut untuk di hidangkan di majlis istimewa seperti majlis kahwin, harijadi dan sebagainya.  Ianya boleh dimakan terus selepas dibuat atau semasa sejuk. Rasanya seperti aiskrim yang sangat lembut dan sangat sedap!

Chocolate mousse trifle ni hanya menggunakan 3 bahan dan sangat mudah untuk menyediakannya. Apa lagi, penggemar coklat di luar sana, jom cuba!
Bahan-bahan
10 keping oreo
100 gram coklat
300 gram whipped heavy cream

Cara-cara
Hancurkan oreo di dalam zip lock bag
Pindahkan biskut oreo yang telah hancur didalam mangkuk
Potong semi sweet chocolate secara halus
Cairkan coklat dan tuang whipped cream sebanyak 50ml. Gaul hingga sebati.
Tuangkan lebihan whipped cream kedalam mangkuk dan kacau menggunakan mixer
Pastikan whipped cream digaul sehingga lembut.
Campurkan whipped cream dengan coklat yang telah cair
Gaulkan coklat dengan whipped cream sehingga sebati
Masukkan whipped cream dan chocolate kedalam filling bag
Letakkan oreo didalam gelas bersama coklat dan whipped cream secara lapisan
Chocolate mousse trifle sedia dihidang atau chill kan untuk 2-3 jam sebelum di hidang


Cara Membuat Kepak Ayam Madu Menggunakan Air Fryer

PENULISmyResipi
KATEGORITips & Petua
POSTED ON2020-11-25
Sesekali memang teringin nak makan ayam madu. Nak beli malas, tapi bila nak buat macam tak rajin pulak. Yalah, bukannya senang nak buat kan.  Tapi lepas ni boleh buat ayam kepak madu dengan lebih mudah, iaitu dengan menggunakan air fryer! Mudah dan sedap ya!
Cara masak mudah, bahannya pun tak banyak, sedap pulak tu! Jadi boleh cuba untuk membuat sebagai juadah makan malam bersama nasi.
Bahan-bahan
8 pcs Kepak Ayam
½ tsp Lada Hitam
1 ½ Serbuk Paprika
¾ tsp Garam
2 tsp Gula
30g Madu
20 g Butter

Cara-cara
Campur semua bahan perap ayam
Perap ayam selama 5 jam atau semalaman
Gaulkan madu & marjerin untuk salutkan ayam
Masak ayam selama 8 minit menggunakan suhu 180 celcius menggunakan air fryer
Salutkan ayam dengan campuran madu dan marjerin
Balikkan ayam dan sambung masak untuk lagi 8 minit menggunakan suhu 180 celcius dalam air fryer


Cara Membuat Kuih Lepat Labu, Makanan Tradisi Orang Kita

 PENULIS
myResipi

 KATEGORI
Artikel

 POSTED ON
2020-08-06 14:30:37

Kuih Lepat Labu merupakan antara kuih tradisional Malaysia yang sentiasa menjadi kegemaran orang kita. Rasa lemak-lemak manisnya memang sangat sesuai dijadikan sebagai sajian utama minum petang. Pasti anak-anak dan suami turut berselera menjamah kuih ini. Bagi anda yang ingin membuat kuih lepat labu, ini cara-cara mudah yang anda boleh contohi dari Asma Mohamed menerusi laman Facebook.

Kredit: Asma Mohamed
Bahan-bahan:

1 cawan labu (direbus sehingga lembut kemudian disukat)
1 cawan tepung gandum
2 sudu makan tepung ubi kayu
3 ½ sudu makan gula
Secubit garam
Santan pekat secukupnya
Daun pisang secukupnya (bersihkan dan layurkan)

Bahan inti:

Kelapa parut
Manisan atau gula melaka secukupnya
Sedikit air
Secubit garam
1-2 helai daun pandan

Cara-cara:

Bagi penyediaan inti, satukan semua bahan inti dan masak sehingga manisan atau gula melaka larut. Untuk menjadikan inti lebih sedap, pastikan teksturnya agak lembap dan tidak kering. Apabila sudah siap, ketepikan seketika.

Untuk membuat adunan lepat pula, satukan semua bahan dan adunkan sehingga sebati.

Kemudian, mulakan membungkus lepat. Caranya, ambil daun pisang yang telah dipotong dan dilayur. Kemudian, letakkan 2 sudu makan adunan lepat di atas permukaan daun pisang.

Seterusnya, ambil 1 sudu inti dan kemudian balut daun sekemas-kemasnya. Lakukan hingga habis adunan.

Setelah selesai membalut, panaskan periuk kukusan dan susun kuih lepat yang sudah siap dibalut tadi. Kukus selama 25 minit atau sehingga masak.

Siap untuk dihidang. Selamat mencuba dan menjamu selera!

Kredit: Asma Mohamed

Kredit: Asma Mohamed


Cara Membuat Nasi Lemak Kukus, Mudah je! Yang Pasti Lebih Sedap!

 PENULIS
myResipi

 KATEGORI
Artikel

 POSTED ON
2020-09-25 04:27:18

Rakyat Malaysia sememangnya sangat suka memulakan juadah harian mereka dengan menu Nasi Lemak. Bagi yang suka memasaknya sendiri di rumah, biasanya mereka akan menggunakan periuk nasi. Apa kata kali ini korang cuba pula dengan cara kukus. Kalau korang nak tahu, sebenarnya nasi lemak kukus ini rasanya lebih enak! Jom kita ikuti perkongsian daripada Nina Salleh ini.

Kredit: Nina Salleh

Bahan-bahan:

Tiga cawan beras
200ml santan kotak
Air sekotak
3 helai daun pandan
Halia (dihiris)
Bawang merah (dihiris)
Sedikit garam
1 sudu besar minyak masak

Cara-caranya:

Mula-mula, campurkan semua bahan ke dalam satu bekas dan kacau hingga sebati.

Kredit: Nina Salleh

Kemudian, tuangkan bahan yang sudah dikacau tadi ke dalam kuali.

Kredit: Nina Salleh

Panaskan kuali dan tunggu sehingga kesemua tadi mula kering.

Kredit: Nina Salleh

Setelah bahan-bahan tadi kering, masukkan ke dalam pengukus dan kukuskan selama 30 ke 45 minit atau sehingga masak.

Kredit: Nina Salleh

Dah siap! Mudah saja kan? Sedap dihidang dengan sambal, ikan bilis dan ayam berempah. Selamat mencuba!

Kredit: Nina Salleh


Cara Membuat Oreo Ball Hanya Menggunakan 3 Bahan

PENULISmyResipi
KATEGORITips & Petua
POSTED ON2020-11-25
Sebut je biskut oreo, memang ramai suka kan? Kalau orang yang suka sangat, bukan setakat biskut tapi air pun kalau boleh nak perisa oreo. Pendek cerita, kalau boleh semua benda nak perisa oreo lah!
Jadi, kalau korang suka kan oreo, jom cuba buat pencuci mulut Oreo Ball dengan hanya menggunakan 3 bahan sahaja! Mudah dan sedap!
Bahan-bahan
2 bungkus oreo
Dua tbs susu pekat
150 gram coklat batang

Cara-cara
Langkah pertama pisahkan krim dari biskut oreo
Kisar biskut sehingga halus
Tuang susu pekat pada biskut yang telah dikisar dan gaulkan sehingga rata
Gaulkan krim oreo dan buat bentuk bebola. Selepas itu masukkan kedalam freezer selama 15 minit.
Ambil biskut yang telah diadun dengan susu pekat tadi masukkan krim oreo dan buat bentuk bebola
Cairkan coklat bar menggunakan microwave.
Celup bebola oreo di dalam coklat yang telah cair dan letakkan di atas kertas roti
Biarkan bebola chocolate mengeras dan hiaskan krim putih diatas bebola tersebut.
Lettakkan oreo ball yang telah siap di dalam case kuih